
TEMATICKÁ PRÍLOHA 

Biele kameNIE! 

Prebiehajúca ekologická kampaň na východe Slovenska 


Nový lesný zákon 


Po novembrovej veternej smršti zasiahla naše 
lesy ďalšia katastrofa, tentokrát už reálna, v podobe 
nového zákona o lesoch. Pochádza z dielne ministra 
pôdohospodárstva, ktoré už tradične neberie pri vidine 
zisku ohľady na naše životné prostredie. Zákon o lesoch však 
nie je len „novým a prijateľným kompromisom“ pri riešení 
hospodárskeho využitia lesov, ako ho nazvala hovorkyňa 
ministerstva pôdohospodárstva Katarína Czajlíková, ale je 
priam smrteľnou ranou pre prírodu a jej ochranu. 

Zákon okrem iného umožňuje zvýšiť ťažbu oproti 
súčasnosti približne o 30 percent a obmedzuje možnosti 
kontroly ťažby. Tiež zakazuje prirodzené návštevy lesa 
a formuláciou, ktorá bráni ľudom vstup do miest, kde sa ťaží 
drevo, zamedzuje vstup prakticky do akéhokoľvek lesa na 
území Slovenska. 

Proti zákonu sa zdvihla vlna nesúhlasu 
environmetnálnych organizácií, ktoré sa obávali, že jeho 
uplatnenie v praxi zničí aj tie posledné možnosti ochrany lesov. 
Súčasťou ich aktivít bol aj rozsiahli lobbing v parlamente, 
ktorý však nepriniesol očakávanú efektivitu, keďže zákon 
24. mája schválilo 88 poslancov. Snaha ochranárov sa preto 
obrátila na prezidenta, ktorý jediný mal možnosť zákon 
zastaviť a vrátiť na opätovné prerokovanie. Žial, znovu 
do parlamentu, ktorý sa už opakovane ukázal ako vazal 
silných ekonomických záujmov. Prezident nakoniec vypočul 
požiadavky ochranárov a deštrukčnú právnu úpravu vrátil. 


Environmentálne oprganizácie tak slávia čiastočný úspech, 
keďže prezident podľa ich slov prijal väčšinu kritických 
pripomienok. 

V čase písania tohto článku sa pripravuje protest pod 
názvom „Reťaz pre teba“ pred Národnou radou SR, kde má 
byť 88 poslancom, ktorí zákon podporili odovzdaných 88 
reťazí od motorových píl. Majú symbolizovať nové povolania 
poslancov, z ktorých sa schválením zákona stalo 88 pilčíkov. 
Environmentálni aktivisti si uvedomujú, že stále nie je nič 
vyhrané, zabúdajú však na to, že spôsobom akým sa pustili 
do boja, rešpektovanie prírody a jej ochrany nebude nikdy 
možné. 

Parlamentná pseudodemokracia ako súčasť trhového 
systému si kladie za cieľ chrániť predovšetkým zisky jej 
politických a ekonomických lídrov. Preto sa dá očákávat, že 
prezidentom vrátený zákon, bude znovu schválený. Aj keď 
sa podarí presadiť ochranárske pozmeňujúce návrhy, tento 
zákon, resp. akýkoľvek zákon bude vždy prehrou zdravej, 
prosperujúcej prírody a slobodnej spoločnosti. 

Preto je na jej účinnú ochranu potrebné vytvoriť 
štruktúry v rámci ktorých, nebude dochádzať k situácii, 
kedy bude môcť hŕstka ľudí rozhodnúť na úkor väčšiny aj 
na úkor prírody, ktorá celú spoločnosť prakticky udržiava 
pri živote. Je zjavné, že nový lesný zákon ako aj spôsobom 
riešenia situácie po veternej kalamite vo Vysokých Tatrách, 
sú výsledkom pôsobenia ekonomických záujmových skupín. 



Situáciu pomôže vyriešiť, ak si ľudia uvedomia, že sú to 
práve oni, ktorí majú zodpovednosť za svoj región a správu 
miestnych záležitostí a problémov. Nie je možná ochrana 
územia, prírody, osobných vzťahov a slobodnej spoločnosti 
tým, že sa spoľahneme na rozhodnutia politikov. 

Juraj Formát 


Konflikt v SCP Ružomberok 


Preč s vládou 

likvidujúcou študentov 


Koncom minulého leta sa 
v Ružomberku začal na naše 
pomery nezvyčajný boj. Nespokojní 
zamestnanci firmy SCP sa rozhodli 
postaviť tak odborovej byrokracii 
na pracovisku, ako aj vedeniu SCE 
Napriek úspešnej petícii, dostali 
aktivisti výpovede. Nasledovalo 
vytvorenie nového nezávislého 
odborového zväzu Papier, verejné 
akcie, slovenská a medzinárodná 
solidárna kampaň, súdne spory... 
Koncom januára 2005 sa konala 
významná Konferencia ZOO Papier. 
Tento text je pohľadom združenia 
Priama akcia na boj v SCP 

Ako Priama akcia sme sa takmer od 
začiatku angažovali v konflikte v SCP 
a snažili sa pomôcť. Koncom 
roka nás podpredseda Základnej 
odborovej organizácie Papier 
(ZOOP) Jožo Daniš pozval 
na konferenciu, ktorá sa 
uskutočnila 21. 1. 2005. 

Požiadal nás, aby sme sa na 
nej vyjadrili k významu boja v 
SCFJ k významu organizovania 
sa v odboroch, ku Konfederácii 
odborových zväzov (KOZ), 
k Stanovám ZOOP a k významu 
Medzinárodnej asociácie 

pracujúcich (MAP), za čo sme 
boh vďační. 


O význame boja v SCP 

Ked sme sa dozvedeli o boji v SCF; 
boh sme potešení, že sa na Slovensku 
konečne našiel niekto, kto sa takto postavil 
k problémom na pracovisku. „Ružomberskí“ 
ukázali niečo, čo sme tu za posledných 15 
rokov nezažili. A to vo viacerých smeroch: 

1) nezložili sa po prvej rane a neustále 
konali 

2) nadviazali kontakty s podpornými 
skupinami na celom Slovensku, čo viedlo 

k mimoregionálnej solidarite 

3) vyskúšali si, aké dôležité je rozšíriť 
svoj boj na medzinárodnú úroveň. 

Tento konflikt teda chápeme ako veľký 
precedens, ktorý môže ukázať smer ďalším 
nespokojným pracujúcim. 

(pokračovanie na strane 6) 


Je rozhodnuté! Presne dva 
roky a mesiac trvali „boje“ o snáď 
najkontroverznejšiu reformu súčasnej 
pravicovej vlády. Vysokoškolskí 
študenti po úmorných bojoch najbližší 
rok a pol za svoje vzdelanie štátu platiť 
nebudú, stredoškoláci v relatívnom 
pokoji zmaturovali. 

Ministerské kreslo sa pod ministrom 
školstva Martinom Froncom triaslo dva 
mesiace, ale asi nie tak silno, aby z neho 
spadol. Jeho výmena by však do súčasného 
stavu vo vzdelávacom systéme nový vietor 
nepriniesla. A ak hej, tak len taký, ktorý by 
v každom prípade fúkal do plachiet tým, ktorí 
nemajú za hlavný cieľ človeka vzdelávať, ale 
naučiť ho pravidlám súčasnej spoločnosti. 
Teda naučiť ho ako byť dobrým občanom, 
ktorý slepo nasleduje svojich pánov, platí 
dane a povinne verí v boha. 

Hlasovaniu o reforme a spoplatnení 
školstva, ktorému autori dali elegantný 
názov „Zákon o študentských pôžičkách“, 
predchádzalo viac než ročné politické 
vyjednávanie, ale aj významný odpor 
študentov - snáď najradikálnejšej sociálnej 
skupiny na Slovensku od roku 1989. Prvé 
náznaky reformy sa objavujú v marci 
2003 kedy minister Fronc na tlačovej 
besede s novinármi predstavuje priam 
heroický výkon jeho rezortu - nový zákon 
o vysokých školách, podľa ktorého mali 
študenti od januára 2004 platiť za štúdium 
priemerne desať tisíc korún. Už vtedy sa 


dvíhali tradičné tábory podporovateľov aj 
odporcov. Občianska demokratická mládež 
(ODM), ktorá je už tradične náborovým 
hnutím kresťanských demokratov, vyjadrila 
ministrovi svoju jednoznačnú podporu. Veď, 
za čo sa platí, to si budú ľudia aj viac vážiť, 
dušoval sa predseda ODM Maroš Kemény. 

Na opačnej strane barikády sa aktivizujú 
nezávislejšie skupiny študentov. Dvadsiateho 
deviateho apríla 2003 sa na bratislavskom 
Námestí Slobody uskutočnil koncert 
hudobných kapiel. Tisícky študentov z celého 
Slovenska sa neprišli len zabávať, ale aj 
podporiť protest proti spoplatneniu vysokých 
škôl. Prvotné protesty študentov podporil aj 
odborový zväz pracovníkov školstva a vedy. 
Prvý zámer ministra Fronca však narazil už 
na námietky jeho kolegov vo vláde - záver 
znel zákon prepracovať. 

18. februára 2004 minister Fronc až 
prekvapivo začína rokovať so študentmi, svoj 
názor vyrubiť poplatky za vzdelanie však 
nemení. Týždeň na to sa situácia vyostruje, 
keď Študentská rada vysokých škôl vyzvala 
študentské časti akademických senátov 
vyhlásiť štrajkovú pohotovosť. Do troch dní 
zámer podporilo sedem slovenských univerzít. 
Piateho mája vyšli študenti prvýkrát aj do 
ulíc, v Bratislave ich demonštrovala asi 
tisícka. Akciu zorganizoval Štrajkový výbor 
študentov, ktorý vznikol na koordinovanie 
študentských protestných aktivít. 

(pokračovanie na strane 5) 

Editorial 

Táák, a minimálne na jeden a pol 
roka si môžeme vydýchnuť. To si teraz 
asi hovoria všetci študenti, ktorých ne¬ 
presvedčili argumenty za spoplatnenie 
vysokého školstva. Takýchto študentov 
dokonca neoslovilo ani celkom logické 
presvedčenie, že keď si štúdium zaplatia, 
budú si ho oveľa viac vážiť! Samozrejme, 
vzdelanie nie je zadarmo. Nič nie je zadar¬ 
mo (to nás všetkých učia už od plienok). 
No títo študenti sú takí nemorálni, že 
sebavedomo vyhlasujú, že sa chcú vzdelá¬ 
vať na úkor celej spoločnosti. Spoločnosť 
si však taký luxus ako vzdelanú mládež, 
navyše nevďačnú, nemôže dovoliť! Spo¬ 
ločnosť má úplne iné priority! 

Našťastie pre týchto študentov (med¬ 
zi ktorých patrím aj ja spolu s ďalšími 
členmi redakčnej rady), naši páni sú dosť 
neschopní. V túto ich neschopnosť sme 
teda svorne dúfali a na ňu sme sa aj spo¬ 
liehali. Po nie moc úspešných demonštrá¬ 
ciách a celkovému apatickému postoju 
k akýmkoľvek protestom, sa práve táto 
neschopnosť stala jedinou našou nádejou. 
Podarilo sa. Poslanci rôznych farieb od¬ 
hodili masky moralizujúcich argumentov 
a predviedli čistý zápas o moc. Šťastná 
vízia školstva ostala trochu bokom a ako 
malé deti na piesku sa hádali o to, kto 
má krajšie formičky. No čo, veď voľby sa 
blížia... 

Podľa všetkého by sme teda mali byť 
spokojní. Hm, asi si budete myslieť, že 
trpím chronickou nespokojnosťou, ale ja 
vôbec nemám pocit víťazstva. Vedomie, 
že jedinou mojou šancou je dúfať v ne¬ 
schopnosť ľudí rozhodujúcich o mojom 
každodennom živote podľa mňa vôbec nie 
je optimistické. Čakať čo bude pre poslan¬ 
cov výhodné - voliť za to, aby som platila 
alebo proti tomu - je ako čakať pred po¬ 
pravou či sudca náhodou nezmení názor. 
Pre poslancov sú to len naťahovačky 
o moc no tieto naťahovačky sa netýkajú 
drevených šachových figúrok, ale živých 
ľudí. Týkajú sa nás. 

Dovolím si teda popriať nám všet¬ 
kým, aby sme namiesto tej trpezlivosti 
čakať získali sebavedomie a rozhodnosť 
biť sa za vlastný život. Spolu s celou 
redakciou dúfame, že aj články v tomto 
čísle Vám prinesú kúsok inšpirácie, nové 
informácie a samozrejme aj zábavu. 

Príjemné čítanie, 

ďalej 



podaj 


Dovolaná spravodlivosť 

Zákon počas summitu Bush-Putin polícia predsa len porušila 


Tri mesiace po skončení summitu 
Bush - Putin Úrad hraničnej a cudzi¬ 
neckej polície zrušila rozhodnutie o vy¬ 
hostení dvoch Čechov, ktorí spálením 
americkej papierovej vlajočky počas 
Bushovo prejavu uplatňovali svoje prá¬ 
vo na slobodu prejavu. 

Čechov vyhostila slovenská polícia po 
tom, čo počas prejavu zapálili americké 
vlajočky. Podľa vlastných slov tak chceli pre¬ 
javiť nesúhlas s politikou USA. Policajti ich 
zaviezli na policajnú stanicu a po jedenástich 
hodinách nezákonného zadržiavania v za¬ 
mknutej miestnosti ich previezli na oddelenie 
cudzineckej polície. Tam im boli aj doručené 
rozhodnutia o administratívnom vyhostení a 
bol im uložený zákaz vstupu na územie Slo¬ 


venskej republiky na dobu 10 rokov z dôvodu, 
že porušili verejný poriadok. Hneď po tom ich 
policajti vyviezli na hranice Slovenska a Čes¬ 
kej republiky. 

Celého prípadu sa chytili právnici zo 
združenia Občan a demokracia a právnou 
cestou dokázali, že polícia predsa len porušila 
zákon. Presnejšie povedané, aj ústavu, v kto¬ 
rej je zakotvené právo na slobodu prejavu. 
Policajti pre istotu reagovali, až keď sa od 
nich žiadalo zaujať k veci postoj. Inak asi dú¬ 
fali, že aj toto, jedno z mnohých „pochybení“ 
pri výklade zákona zostane nepovšimnuté. 
„Úlohou PZ počas návštevy prezidenta USA 
nebolo brániť občanom využiť svoje ústavné 
práva, vrátane práva na slobodu prejavu, ale 
realizovať také opatrenia, aby nebol ohroze¬ 


ný verejný poriadok a aby zhromaždenie na 
Hviezdoslavovom námestí nebolo zneužité 
jednotlivcami na vyvolávanie provokácií, po¬ 
škodzovanie majetku, ohrozovanie života či 
zdravia,“ povedal pre média hovorca polície 
Martin Korch. Minister Palko radšej sklopil 
uši a nezvolával svoji bleskovú tlačovku, aby 
oznámil novinárom ďalší úspech polície. 

Pre bežného človeka možno len nezau¬ 
jímavá historka. O to dôležitejšie je si uve¬ 
domiť nebezpečnosť represívnych zložiek, 
ktoré v poslednom období stále otvorenejšiu 
ukazujú, že tu nie sú len na chránenie „ma¬ 
jetku slušných ľudí“, ale aj na umlčanie tých, 
ktorí sa neboja povedať svoj názor na pomery 
okolo nich. 

Juraj Formát 


Profi armáda - proti marketing 



Spomínaš si na ten pocit, ktorý 
pripomína dávenie, keď si minulý 
rok prvýkrát zbadal/a reklamu na 
Profesionálneho vojaka? Seriózny, 
slušný, citlivý, zdravý, zodpovedný 
mladý muž mal predstavovať zmeny 
v armáde a zaujať rovnako úctyhodné 
charaktery. Nuž, keď existuje niečo 
tak zvrátené ako armáda, asi musí 
existovať niečo rovnako zvrátené, aby 
všetko vyzeralo, čo naj normálnejšie 
- marketing armády. 

Kto niekedy navštívil USA, asi si 
nenechal ujsť srandu pri sledovaní stupídnych 
televíznych spotov zameraných na verbovanie 
do US Army. Čoskoro sa niečoho podobného 
dočkáme aj my, pretože minuloročná 
reklamná kampaň nemala za cieľ priamo 
verbovať, ale poukázať na zmeny v armáde. 
Tentokrát už ale pôjde o verbovanie ako také. 
Miesta, na ktorých nás bude napínať, budú 
opäť najväčšie hudobné festivaly (kto bol na 
Pohode 2004 zostal asi dosť v pomykove... 
i ked robiť si prdel z našich profesionálov 
padlo po pretancovanej noci celkom dobre), 
televízia, kúpaliská, futbalové turnaje, kiná, 
billboardy, nová webstránka. Nechýba ani 
bezplatná infolinka a využitie DVD nosičov, 
ktoré by mali dostať všetky stredné školy 


spoločne s VHS kazetou na hodiny náuky 
o spoločnosti. Kampaň bude mať za cieľ 
zaujať najmä stredoškolákov s maturitou. 
Nebude to nič ľahké pri konkurentoch, ktorí 
sa zmysluplnosti práce v armáde slušne 
vyrovnávajú - automobilky. „Už dnes to 
vidíme. Kým najviac záujemcov o vojenské 
povolanie je z Košického a Nitrianskeho kraja, 
najmenej z Trnavského,“ hovorí riaditeľ 
komunikačného odboru Ministerstva obrany 
SR Maroš Kemény. Tvorcovia a obhajcovia 
pozitívnej propagácie armády otvorene 
tvrdia, že čím vyššia miera nezamestnanosti, 
tým väčší je záujem o prácu v armáde. 


Do modernej armády sa vojaci vždy verbovali 
z radov (sociálne) naj zúfalej ších. Marketing 
armády však nie je bez spoločenských 
dôsledkov. Rovná sa marketingu militarizmu. 
Rovná sa vytváraniu kultúry, kde vojna je 
v pohode (pardon, armáda, ako si len môžem 
myslieť, že to nejak súvisí...). Rovná sa 
vytváraniu vedomia, že boj za vlasť, národ, 
či ďalšie nezmyselné pojmy, je bojom za moju 
rodinu, mojich blízkych, kolegov a kolegyne, 
naše záujmy a záujmy ľudí ako ja. Rovná sa 
lož. 

Michal Tulík 


Zahraničné investície na Slovensku 

Spišská Belá ■ kúpili, využili, odkopli 


Slovák International Tabak, a.s. 
bol kedysi ekonomicky najsilnejší 
subjekt v Spišskej Belej. Pracovalo 
v ňom približne 500 zamestnancov, 
z toho asi polovicu tvorili obyvatelia 
okolitých obcí. V Bratislave sídlila by¬ 
rokracia, tu sa vyrábalo. Závod vyrobil 
v priemere 6 miliárd kusov cigariet 
ročne. Pri priemernej cene 50 Sk za 
škatulku mal obrat 15 mld. Sk ročne. 

V roku 1993 získal závod nemecký 
tabakový koncern Reemtsma. Od štátu 
dostal desaťročnú úľavu na dani a dotácie. 
Po vyčerpaní týchto výhod zmenila fabrika 
po 10 rokoch majiteľa. Nový anglický in¬ 
vestor predviedol trpkú ukážku toho, aké 
priority má biznis. V priebehu 12 mesiacov 
závod rozpredal a zamestnancov do jedné¬ 
ho prepustil. Prepúšťanie prebehlo počas 
mesiacov marec-máj 2004 v troch vlnách. 

Prepúšťanie oznámil zamestnancom 
na hromadnej schôdzi, na ktorej bola prí¬ 


tomná polícia a záchranka. O tomto roz¬ 
hodnutí vedeli zamestnanci vopred a akosi 
sa s ním zmierili. Tých pár dní, ktoré 
ešte strávili v práci bolo poznamenaných 
rozhorčením zo straty práce a podniku. 

Z celkového počtu zamestnancov 
skončilo 70 % na Úrade práce. K októbru 
2004 ich tam zostalo „už len“ 40 %. Ide 
prevažne o tých, ktorí v závode pracova¬ 
li desiatky rokov a nie sú flexibilní pre 
potreby trhu. Sociálne dopady v prípade 
jediného živiteľa alebo živiteľky rodiny po 
odstavení výroby asi škoda pripomínať. 

Pokiaľ ide o závod, stroje skončili na 
Ukrajine a v Rumunsku. Anglický investor 
odišiel „podnikať“ do Indie. Ako inak, veď 
Indovia budú robiť za menej a nebudú si ná¬ 
rokovať žiadne sociálne istoty. V súčasnosti 
sú priestory závodu nevyužívané a stráži 
ich SBSka. S anglickým majiteľom rokovali 
o predaji pozemku a budov traja záujem¬ 
covia z Kórei, Talianska a Nemecka. Zatiaľ 
to vyzerá tak, že určenú sumu je ochotný 


zaplatiť len taliansky investor (C.I.M.A. 
Slovakia s.r.o.). Ide o subdodávateľa kompo¬ 
nentov pre produkty spoločnosti Whirpool. 

Spomínam si, ako po odchode investora 
minister hospodárstva Pavol Rusko v televízii 
ubezpečoval, že behom pár dní príde do Spiš¬ 
skej Belej nový investor. Čo asi teraz hovoria 
ľudia, ktorí takýmto vyjadreniam uverili? 
A nechápem, čím to je, že ľudia stále veria, že 
človek má prednosť pred ziskami. Alebo snáď 
vyplatenie odstupného malo byt nejakou zá¬ 
chranou pre 40 % nezamestnaných zo SIT a.s., 
ktorí vyše pol roka po prepustení stále nemali 
vyhliadky na život bez zbytočných stresov? 

Tento prípad bol jednou z prvých 
lastovičiek globálneho podnikania na 
Slovensku. Vlastník sa nabalil, využil 
výhody a pobral sa tam, kde sú ešte väč¬ 
šie. Zamestnanci na vlastnej koži po¬ 
cítili, akí sú v tejto hre postrádateľní... 

c Jozef Modrý 

Nemúžeme védét, co bychom méli délat, 

dokud nebudeme védét, co príroda činí, když my nedéláme nie 


Víchrica v Tatrách zasiahla v pr¬ 
vých momentoch všetkých - ľudí, maje¬ 
tok, infraštruktúru a „národnú hrdosť“. 
Krátko po kalamite sa ozvali prvé hlasy 
volajúce po zbierkach, zodpovednosti, 
ale aj politici volajúci po „zodpoved¬ 
nom občianskom prístupe“ (Mikuláš 
Dzurinda, 20. novembra 2004). Média 
prezentovali víchricu ako katastrofu, 
kalamitu, tragédiu či pohromu. Finanč¬ 
nú pomoc prisľúbili politické strany ako 
KSS, rôzne finančné skupiny, či tradič¬ 
ní znečisťovatelia prostredia ako papie¬ 
renský koncern Mondi Bussines Paper 
(SCP Ružomberok), ktorý promptne 
poskytol logistickú podporu, vrátane 
mechanizmov na ťaženie. Vtedy samo¬ 
zrejme verejnosť netušila, čo sa bude 
ďalej diať, a preto ochotne prispela po¬ 
čas najbližšieho mesiaca niekoľkými de¬ 
siatkami miliónov korún. Samozrejme, 
väčšinu zbierok organizovali súkromne 
spoločnosti - medzi inými i Slovnaft či 
Tatrabanka. 

Nikto však v počiatkoch nepomyslel na 
to najdôležitejšie - prírodu. Až neskôr sa, 
najprv tichučko, neskôr stále razantnejšie, 
ozývajú hlasy odborníkov, ekológov, biológov 
či profesionálnych ochrancov prírody V tom 
čase však už prebieha rozsiahla ťažba kala- 
mitného dreva. Argumentom bola potreba 
vyťažiť drevo pred jarou, ktorá prinesie tope¬ 
nie ľadov a teda povodne a letom, ktoré „zaú¬ 
točí“ kalamitou podkôrnikového hmyzu. Od¬ 
borníci, väčšinou združení v mimovládnych 
organizáciách (MVO), zdôraznili ekologický 
princíp riešenia situácie - ponechať aspoň 
30 percent kalamitných plôch na samový- 
voj. Nesúhlasí slovenská politická špička na 
čele s ministrom pôdohospodárstva Zsoltom 
Šimonom a ministrom hospodárstva Pavlom 
Ruskom. V posledných dňoch vyvrcholilo 
veľké množstvo plánov, návrhutých spôsobov 
riešenia situácie, snáď rovnakým množstvom 
trestných oznámení. 

Ako sa však k všetkému stavia príroda? 
Ľudia sa nad tým síce môžu ťažko zamýšľať, 
treba si však uvedomiť, že to čo my nazývame 
príroda (a čoho sme stále súčasťou, aj keď si 
to už častokrát neuvedomujeme) je komplex 
zložitých procesov, ktorý človek nemôže kon¬ 
trolovať. V tejto situácií sa však o to snaží 
a uzurpuje si právo smerovať jej vývoj. Vypra¬ 
cované plány presne vypočítavali, kde a koľko 
stromov zasadiť. Presné pohľady na veľmi 
rozmanitú vec - prakticky nemožné. Prečo 
sa odvažujem tvrdiť takúto vec? Mal som 
možnosť vidieť prístup prírode po víchrici, 
ktorý zabezpečil, aby príroda mala možnosť 
predviesť sa v plnej svojej kráse a tvorivosti. 

Väčšina obyvateľov strednej Európy si 
dodnes myslí a lesníci sú o tom stále presved¬ 
čení, že lesy je potrebné pestovať, starať sa o 
ne, a určitým spôsobom ich obhospodarovať, 
aby boli riadne upravené a čisté. V strednej 
Európe ľudské činnosti výrazne zmenili prí¬ 
rodnú krajinu dávno predtým, než sa zrodila 
idea národného parku a divočiny. Prírodné 
lesy tu boli stáročia ťažené, znovu pestované 
a vykorisťované. Zdevastované plochy sú s 
nepredstaviteľnou námahou znovu zalesňo¬ 
vané. Po uplynutí takmer sto rokov, po tom 
čo boli v Amerike zriadené prvé národné 
parky, bol bývalým bavorským ministrom 
Dr. Hansom Eisenmannom v roku 1970 
slávnostne vyhlásený prvý nemecký národný 
park na ploche takmer 13 tisíc ha, a to na 
území Bavorského lesa. NP Bavorský les leží 
v juhovýchodnej časti Bavorska pozdĺž hrani¬ 
ce s Českou republikou a jeho súčasná rozlo¬ 
ha predstavuje 24 250 ha. 

Charakteristickým rysom tohot ná¬ 
rodného parku i celej oblasti východného 


Bavorska sú lesy. Okolo vysokých vrcho¬ 
lov Roklanu (1453 m), Lužného (1373 m) 
a Falkensteinu (1314 m) sa rozprestierajú na 
takých plochách, že nám tu pripadajú neko¬ 
nečné. Na úpätí Roklanu vzniklo činnosťou 
ľadovca horské jazero, jediné v tomto národ¬ 


nom parku. Lesy pokrývajú skoro 99% plochy 
parku a predstavujú domov pre rozličné divo¬ 
ko žijúce druhy živočíchov ako rys ostrovid, 
vydra riečna, bocian čierny či ďateľ trojprstý. 

V posledných 28 rokoch bola v národ¬ 
nom parku výrazne utlmená ťažba dreva 
a lov divokej zvery, čím vznikla rezervácia 
na viac než desať tisíc ha venovaná prírode, 
ktorá tu môže prosperovať a vyvíjať sa podľa 
svojich vlastných pravidiel a svojím vlastným 
tempom. 

V auguste roku 1983 zničila NP Ba¬ 
vorský les silná búrka. Za niekoľko minút 
zdevastovala 87 ha lesa a nechala za se¬ 
bou vyvrátené korene, polámané vetvy 
a rozlámané kmene stromov. Jesenná búrka, 
ktorá prišla o rok neskôr, po sebe zanechala 
podobnú spúšť v lesoch ležiacich prevažne vo 
vyšších polohách, ktoré boli predtým poriad¬ 
ne obhospodarované a čistené. Vývratmi tak 
vtedy bolo zničených až 173 ha lesa. 

Po veľkých diskusiách sa rozhodlo, že 
na 4 600 ha lesa postihnutých víchricou, kde 
bolo ekonomické využitie už utlmené, sa po¬ 
lomy spracovávať nebudú. Prvýkrát v histórií 
tak v Nemecku zostala nedotknutá rozsiahla 
plocha lesa postihnutá víchricou. 

NP Bavorský les nám ponúka jedineč¬ 
nú príležitosť pozrieť sa do tajov prírody 
a učiť sa od nej. Preto však potrebujeme aj 
plochy na porovnanie. Ak sa dnes pozrieme 
ako vyzerali tie územia pred 25 rokmi, je 
ťažké si predstaviť, že išlo o zmes chaoticky 
popadaných kmeňov a vyvrátených kore¬ 
ňov. Vegetácia rastie bujnejšie než pred tým 
a v oblasti horských zmiešaných lesov je 
väčšina vtedy víchricou postihnutých miest 
husto zarastená vegetáciou prispievajúcou 
k vzniku prosperujúceho lesa. Zatiaľ čo vy¬ 
vrátené stromy boli prevažne smreky, nová 
generácia lesa, ktorá sa vyvinula v prirodze¬ 
ných podmienkach je tvorená nepravidelne 
rozmiestnenými smrekmi, jedlami a rôznymi 
druhmi listnáčov. 

Tieto príklady neočakávane rýchlej ob¬ 
novy lesa nám naznačujú výhody „samolie- 
čebných“ procesov v prírodných lesoch: 


1. prirodzené zmladenie drevín je 
najviac účinné, ked popadané drevo nie je 
odstraňované. Ďalšou výhodou je, že nedo¬ 
chádza k stlačeniu úrodných vrstiev pôdy 
ťažkou ťažobnou technikou. 

2. neobhospodarované plochy postih¬ 
nuté veternými vývratmi 
nemôžeme z ekologické¬ 
ho hľadiska považovať za 
holiny! Umožňujú preží¬ 
vať celemu radu rastlín 
a živočíchov, ktoré do¬ 
časne miznú pri tradič¬ 
nom hospodárení v lese. 
Uchovávajú si dobrý 
základ pre prirodzené 
zmladenie lesa. 

3. o c h r a- 
na pred vetrom a vy¬ 
vážená mikroklíma 
v spodnom poschodí 
polomových plôch po¬ 
nechaných bez zásahu, 
dávajú podstatne lepší 
a priaznivejší základ pre 
rast rozličných druhov 
rastlín, kríkov a stro¬ 
mov, než vyťažené plochy 
vystavené extrémnym 
klimatickým podmien¬ 
kam a náporom snehu. 

4. prostred¬ 
níctvom lepšej ochrany 
zaisťovanej vrstvou 
popadaného dreva sú 
spomaľované rozkladné 
procesy. Živiny sa tak 

dlhšie udržujú v kolobehu ekosystému. 

Človek, ktorý uvidí popadané stromy, 
môže byť na prvý pohľad zhrozený. Je to 
prirodzený pohľad na niečo mŕtve. Človek 
má strach, má strach zo smrti. Na čo však 
zabúdajú politici, lesníci a všetci tí, ktorí sa 
vehementne púšťajú celú vec riešiť, je aj to, 
že nie sú mocnejší ako príroda a príroda sama 
najlepšie vie ako si pomôcť. 


Aj ja som bol zhrozený, ked som prvýkrát 
videl les, ktorý zasiahla víchrica iba nedávno 
- pred desiatimi rokmi. Povedal som si mŕtva 
krajina, ked som sa však popreháňal po tých 
pňoch, s pod ktorých rašili malé stromky 
a vnímal som všetok ten hmyz a drobný ži¬ 
vot začal som meniť názor. Ked som plynulo 
prešiel na územie 20 rokov po kalamite 
a stromy, prevažne malé smrečky my siahali 
po hlavu, bola to krása. Nikto ich nevy sadil, 
nikto neinvestoval ani korunu (samozrejme 
ani korunu nezarobil). A keď zrazu z krovia 
vyletela na mňa prepelica, niečo sa vo mne 
zlomilo a už som nevnímal tú plochu ako 
„spúšť“, ale ako mladý rastúci les. 

Nakoniec som sa prešiel cez les, do kto¬ 
rého bol posledný ľudský zásah vykonaný 
pred takmer 35 rokmi a aj to len na to, aby 
„upravil“ starú lesnú cestu tak, aby vyzerala, 
že tam nikdy nebola. V ceste sa znenazdajky 
vynoril 300 ročný smrek a podľa riaditeľa 
NP Bavorský Karla Fridricha Sinnera, „ked 
tam o par rokov nebude rásť, ale iba ležať na 
zemi, bude to súčasť prírody“. Podľa Sinnera 
najlepším prístupom k ochrane prírody je ne¬ 
chať prírodu na seba samú. Ved len také úze¬ 
mie je národným parkom, kde človeka naozaj 
nevykonáva nijaké neprirodzené zásahy. 

A aby sme neboli len jednostranní treba 
pripomenúť aj jednu z veľmi zaujímavých 
vecí. Zvláštny prístup v NP Bavorský les pri¬ 
niesol rozvoj celému regiónu. Hospodárskym 
staraním sa o les by bolo možné získať 11 
miliónov eur ročne, a to aj so šesť miliónovou 
dotáciou. V súčasnosti región zarába na agro- 
turistike viac než 50 miliónov eur ročne. 

Nesnažil som sa priniesť správnu cestu 
ako postupovať. Chcel som len poukázať na 
to, že príroda nie je dielom človeka, ale človek 
dielom prírody. Nemali by sme si uzurpovať 
právo prírodu vychovávať ako malé dieťa, ale 
radšej sa nechať poučiť, aby sme sa nedostali 
do momentu, kedy už nebude čo chrániť. 


Spracoval Juraj Formát 


Slovenské lesy 

symbol neschopnosti včera , dnes a zajtra 


Koncom októbra médiami prebehla 
správa o stave slovenských lesov a nových 
zámeroch vlády v oblasti lesohospodárskej 
činnosti. Správa konštatuje, že za posled¬ 
ných 10 rokov sme prišli o 50,6 km 2 lesa, čo 
vyvracia pozitívne údaje Ministerstva pô¬ 
dohospodárstva o zväčšovaní lesnej plochy. 
Ministerstvo totiž chápe ako les aj les vy¬ 
rúbaný (určený na základe administratívne¬ 
ho lesného pôdneho fondu) a nie les reálne 
existujúci (určený na základe družicových 
záberov). Na problém sa môžeme pozrieť 
z hľadiska environmentálneho aj ekonomic¬ 
kého (aby sme ulahodili aj tým, ktorí chápu 
les ako tovar). V prvom prípade je treba 
mat na mysli najmä schopnosť lesa zadržať 
extrémne zrážky a zmierniť tak povodňové 
prietoky. V druhom prípade ide minimálne 
o stratu 4 mld. Sk na dreve a 0,5 mld. na 
lesoch samotných. A vinníka samozrejme 
niet... 

Veľa dôvodov na radosť neprináša ani 
pripravovaná legislatíva v lesnom a poľov¬ 
nom zákone, ktorá dovolí benevolentnejšie 
ťažobné postupy, zníži stupeň štátnej kont¬ 
roly a občiansku kontrolu na väčšine územia 
prakticky odstráni zákazmi vstupov do lesov 
pre všetkých občanov, s výnimkou privile¬ 
govaných lesníkov a poľovníkov. Znižovanie 
rozlohy lesov sa teda v najbližšom desaťročí 
pravdepodobne ešte zrýchli! Napríklad, 
v Národnom parku Nízke Tatry sa má v 5 


lesných hospodárskych celkoch na prevažne 
štátnom majetku zvýšiť ťažba dvojnásobne 
- z 553 099 m^ na 1 184 276 m^ počas naj¬ 
bližších 10 rokov! A keď k tomu ešte prirá¬ 
tame dôsledky údajnej katastrofy v Tatrách 
(t.j. „prehodnotenie“ lesohospodárskeho 
plánu na budúce roky), je viac než isté, že 
budúcnosť lesov na Slovensku bude v zna¬ 
mení BIZNISu... 

Výskumy verejnej mienky u nás už dlhé 
roky ukazujú, že o problematiku životného 
prostredia je najnižší záujem. V dobe, kedy 
nás v prvom rade trápi vlastne prežitie, 
nezamestnanosť, sociálne otázky či krimi¬ 
nalita, je ekológia na vedľajšej koľaji. Stáva 
sa, že ľudia, pre ktorých sú ekologické pro¬ 
blémy v centre záujmu, opomínajú sociálne 
boje. A stáva sa, že ľudia zavalení exis¬ 
tenčnými problémami zabúdajú, že našu 
existenciu netvorí iba výška konta a útoky 
na naše rodinné rozpočty. Oba prístupy mi 
prídu ako škodlivé. Rovnako ako vedenie so¬ 
ciálnych a ekologických bojov ako navzájom 
nesúvisiacich. Nebojme sa pomáhať tam, 
kde ide „iba“ o lesy (či o „hŕstku nespokoj¬ 
ných zamestnancov“). A skúsme to aj inak, 
ako zasielaním smsiek do fondov, ktoré sú 
len prípravou pre ozajstnú katastrofu v slo¬ 
venských lesoch a najmä 
v Tatrách. 

Podľa informácií Lesoochranárskeho 
_ združenia VLK spracoval Michal Tulík 

Globalizácia ekonomiky 

a nový priestor pre globalizáciu odporu 


Keď manažment General 
Motors (GM) oznámil, že v eu¬ 
rópskych pobočkách plánuje 
znížiť stavy zamestnancov 
o 12 tisíc, v Nemecku to vyvo¬ 
lalo vlnu odporu. Niet sa čomu 
čudovať, veď Nemecka sa má 
dotknúť až 10 tisíc pracovných 
miest. Recept ako sa dostať 
z mínusových čísel znie - prepú¬ 
šťanie, predlžovanie pracovnej 
doby za rovnakú mzdu, znižo¬ 
vanie „príliš vysokých miezd“, 
hrozby, že výroba sa presunie 
ďalej na východ alebo do Číny. 


„bochumskí“ sa zorganizovali 
bez tradičných odborov. Odmietli 
výzvy odborov IG Metali nastúpiť 
do práce, aby sa mohli začať 
vyjednávania a označili ich za 
zradcov. Nedôverčivo sa postavili 
aj k podnikovej rade. Keď sa 
rozhodovalo, či sa bude štrajkovať 
aj v pondelok, návrh podnikovej 
rady neštraj kovať neprešiel. 
Toto správanie bolo odrazom 
aktuálnych skúseností v nemeckom 
automobilovom priemysle a 
prebiehajúcich protestov proti 
antisociálnym opatreniam vlády 


a odbúravaniu sociálneho štátu 
(reformy nazvané Hartz IV). 

Na mieste to vyzeralo pokojne 
a zároveň bojovne. Bránu neustále 
blokovali stovky zamestnancov 
a príbuzní im nosili teplé jedlo 
a nápoje. Cieľ bol jasný: „Budeme 
pokračovať, pokým neuvidíme 
podpísanú zmluvu, ktorá zaručí, 
že sa nezruší ani jedno jediné 
pracovné miesto.“ Odbory IG 
Metali sa ale nenechali odradiť. 
A tradične - jedno hovorili, iné 
robili. Kým na demonštrácii 19. 10. 
2004 za účasti asi 40-50 000 ľudí 
sa rozhorčovali nad asociálnymi 
opatreniami, pri jednaniach 
s manažmentom sa prepúšťaniu 
vôbec nezdráhali. Z jednaní 
prišli funkcionári natešení 
z toho, že manažment prisľúbil, 
že „prepúšťanie nebude masové“ 
a že sa budú snažiť nájsť „sociálne 
prijateľné“ spôsoby znižovania 
stavov. Zradcovské postoje však 
zazneli i na samotnej demonštrácii. 
Napríklad jeden z funkcionárov 
zo seba dostal toto: „Kolegovia, 
všetci stále hovoria o divokom 
štrajku. Poďme, ukážme im, že 
nie sme žiadni divosi a že sa 
teraz dokážeme všetci sporiadane 
vrátiť späť do práce a tam sa 
dohodneme na ďalšom postupe.“ 

O konci štrajku nakoniec roz¬ 
hodli samotní zamestnanci v hla¬ 


sovaní. Prečo potom toľká kritika 
byrokratov? Dôvodom je spôsob, 
akým sa tak stalo. Hlasovacia 
otázka znela: „Má podniková rada 
ďalej viesť jednania a má byť opäť 
zahájená práca? Áno alebo nie?“ 
Viacerí zamestnanci sa sťažovali, že 
otázka je podaná „manipulatívne - 
voliť za pokračo¬ 
vanie štrajku by 
znamenalo voliť 
proti pokračova¬ 
niu vyjednávaní. 

A došlo aj k inej 
veci. Zhromažde¬ 
nie a hlasovanie 
sa konalo v mes¬ 
tskom kongreso¬ 
vom centre v nie 
naj príj emnej šej 
atmosfére. Okolie strážila SBSka 
a dnu neboli vpustení ľudia, ktorí 
prišli „iba“ zo solidarity so štraj¬ 
kujúcimi. Vpustení neboli ani 
niektorí robotníci, ktorí už boh dnu 
a iba si vyšli von zafajčiť. Groteska 
pokračovala vnútri. Rečníci na 
zhromaždení boh výlučne odboroví 
funkcionári, ich stoly boh obklope¬ 
né SBSkou a jediný robotník, ktorý 
ukoristil mikrofón, aby nahlas vy¬ 
jadril nesúhlas s priebehom zhro¬ 
maždenia, stihol povedať iba pár 
slov a mikrofón mu bol odobraný. 

Z 9 600 zamestnancov nako¬ 
niec hlasovalo 4 600 za ukončenie 


štrajku, 1 700 chcelo pokračovať, 57 
sa zdržalo. Kam sa podelo zvyšných 
vyše 3 200? Údajne boh na dovolen¬ 
ke, PN-ke alebo proste nemali chuť 
hlasovať... Tu sú niektoré reakcie 
prítomných robotníkov: „Niekto¬ 
rých kolegov nebudem môcť ani 
vidieť,“ „To nebolo korektné, nebo¬ 
lo to demokra¬ 
tické,“ „Nemali 
sme žiadnu mož¬ 
nosť diskutovať 
ani prehovoriť,“ 
„Demokratické 
rozhodovanie 
podľa mňa vyze¬ 
rá inak.“ Týždeň 
štrajku skončil 
neslávne... 

Štrajk ukázal, že globalizácia 
ekonomiky otvára štrbiny, ktoré sa 
dajú využiť na ochromenie globálnej 
výroby z jedného miesta. Hoci teda 
bochumskí pichli do osieho hniezda 
a naznačili, že jeden boj, dokáže 
ochromiť viac ako jednu fabriku 
vo viac ako jednej krajine, opäť raz 
doplatili na existujúce odborové 
štruktúry. K prehre niekedy 
stačí tak málo. Biely lístok a na 
ňom pár vyšpekulovaných slov... 

Podľa www.alarm.solidarita.org 
spracoval Michal Tulík 


Štrajk v automobilke Opel Bochum 


Asi 1 200 

zamestnancov v Opel 
Bochum, ktorého 
vlastníkom je GM, 
reagovalo rýchlo a vo 
štvrtok 14. októbra 
2004 zastavili 

prácu. Keďže 

Bochum je kľúčovým 
dodávateľom pre 
ďalšie montážne linky 
v Európe dominový 
efekt spôsobil 

ochromenie výroby 
vo Veľkej Británii, 
Belgicku a Poľsku. 
Je zaujímavé, že 



Bojujeme za každé jedno pracovné miesto 



Tisíc pracovných miest dnes 
neistá budúcnosť zajtra 

Krehký pakt štátu s automobilovým priemyslom 


Lásko má 

Budíček 5:10. S hnusom 
vstávam z postele a toto utrpenie 
si uľahčujem hromadou nadávok. 
Rýchlo sa umyť a cesta do práce. 
Pár minút v buše sa snažím využiť 
na spánok, ktorého nikdy nie je 
dosť. Pichám 5:45. Na šatňu to 
mám pár minút ťažkej rannej 
chôdze. Na linku ako vždy medzi 
poslednými. 

„Pán Kolesár, čas?!!!“ 

„Viem, viem.“ 

„Povedzte rodičom nech vám 
kúpia na Vianoce hodinky.“ 

Hm, vtipný ako vždy... Tak, 
ku stroju a „psychiatria“ sa môže 
začať. Hodím to tam, stlačím dve 
zelené tlačidlá, medzi tým už držím 
v rukách ďalší kus, prvý vyťahujem 
a podávam ďalšiemu ľudskému 
robotovi, zároveň vkladám ďalší 
kus a kusy, kusy, kusy, kusy... Žeby 
kvôli tomu som 4 roky študoval na 
priemyslovke?! 

Ľavou rukou do stroja, pravou 
von a dve tlačidlá, v podstate nič 
namáhavé, práca pre debila. Aj si 
tak pripadám... V hlave si spievam 
refrén piesne, ktorú som počul 
ráno v rádiu „.. .lásko má, j á stúňu, 
svoji pýchu j á jen hrál, kvúli vám se 
vzdávám trúnu, klenotú 
i katedrál... lásko má, j á stúňu... 
lásko má... lásko má...“. 

Celý deň tá istá práca. Celý 
deň tá istá pieseň, vždy dookola 
kus po kuse. „Lásko má...“. Bez 
uvedomenia si ideš... Aj tak je to 
ešte ten lepší prípad. Horšie je, ked 
začujem pieseň, ktorú neznášam 
a z ničoho nič zistím, že si ju 
spievam. „Opri sa o mňa, bude 
ti lepšie...“ Fuj, až sa to hanbím 
priznať, ibaže tu nikoho nezaujíma, 
čo ti behá hlavou. My tu nie sme 
preto, aby nám vôbec niečo behalo 


hlavou. „Nekecaj a rob!“ je heslo 
dňa. Hlavné je, že za prvú hodinu 
sa urobilo 450 ks, norma splnená, 
všetko ostatné ma každý v riti. 

Uf, už iba ďalších 11 hodín, tri 
prestávky, dve kávy, párkrát na 
WC, čo ale záleží aj na tom, či ta 
niekto vystrieda. Ak nie, smola, 
musíš vydržať do prestávky. To sa 
už ale nemusíš stihnúť najesť. Ono 
20 minútová obedňajšia prestávka 
nie je žiadna výhra. Len sa rýchlo 
nažrať, teda inak to rýchle hádzanie 
jedla do žalúdka nazvať neviem, 
a už sa ponáhľať späť, lebo každá 
minúta je pre fabriku vzácna. Nuž 
čo, človek si našťastie, či vlastne 
bohužiaľ, zvykne na všetko, hlavné 
je tváriť sa, že ma práca baví... 

Lebo ak nie „môžeme sa rozlúčiť“. 

Za pár hodín sa vymením so 
svojim spolutrestancom 
a presúvam sa o meter ďalej za iný 
stroj. Ten vyzerá zaujímavejšie. 
Nemá žiadne tlačidlá, iba vložíš, 
počkáš pár sekúnd a vytiahneš. 
Zábavné, však? Hovorí sa, že práca 
šľachtí, že napĺňa ľudského ducha 
uspokojením. Tu sa toto všetko 
stáva klamstvom. Nenávidím svoju 
prácu, mám z toho každý deň 
stiahnutý žalúdok. Napĺňa ma iba 
nudou, zlosťou a nervozitou. Pásová 
výroba z nás robí hlúpe stroje, 
kde mozog je úplne zbytočný. Deň 
rozdelený na tri etapy: Práca, Jedlo, 
Spánok. Pre väčšinu ľudí je jedinou 
útechou vypiť pár pív pred spánkom 
a týmto si aspoň trochu vyčistiť 
mozog. Zaberá to ale iba na chvíľu, 
lebo ďalší deň je aj napriek tomu 
taký istý. 

Richard Kolesár 


Na Európskom sociálnom 
fóre v Londýne v jeseni 2004 sa 
odbory IG Metali prezentovali 
ako sila schopná byť nápomoc¬ 
ná a solidárna napríklad s bo¬ 
jom v SCR Z rozprávania o IG 
Metali som takmer nadobudol 
pocit, že by na tom aj mohlo 
byť trošičku pravdy. 

Ako som neskôr zistil, prak¬ 
tické kroky IG Metali na pracovis¬ 
kách naznačujú niečo iné. V júli 
2004 upustili od biedneho návrhu 
zvýšiť mzdy o 2,7 % a akceptovali 
dlhšiu pracovnú dobu bez mzdové¬ 
ho navýšenia, ked DaimlerChrysler 
pohrozil, že presunie výrobu do 
Južnej Afriky. Nezdá sa mi, že 
by toto boh efektívne odbory. IG 
Metali má významné zastúpenie 
v automobilovom priemysle, ktorý 
sa na Slovensku stáva ťahúňom 


ekonomiky. Na tento priemysel, tak 
náchylnom na krízy, na Slovensku 
čaká niekoľko tisícok zamestnan¬ 
cov - nepripravených a neorganizo¬ 
vaných. Jediným pozitívom bude 
hádam to, že zatiaľ tu aspoň nie je 
nikto, kto by s nimi vybabral tak, 
ako napríklad nemecký IG Metali. 

Pokiaľ ide o samotný auto¬ 
mobilový priemysel, platí univer¬ 
zálne pravidlo - choď tam, kde je 
lacnejšie. A on ide k nám (a nielen 
k nám). Otvára sa tu ale viacero 
nebezpečenstiev, ktoré môžu mať 
katastrofálne následky. Automo¬ 
bilový priemysel dnes prechádza 
tými najhoršími trendmi. Zvyšo¬ 
vanie hodín v pracovnom týždni, 
zmrazovanie, ba dokonca znižo¬ 
vanie miezd, citlivosť na krízy... 

Toto sú súčasné trendy na Západe. 
Neexistuje záruka, že sa vyhnú aj 
Slovensku. Skôr naopak, konku¬ 


renčný boj časom u nás povedie 
bud k podobným opatreniam alebo 
k štedrej podpore priemyslu zo 
strany štátu, aby firmy neutiekli 
tam, kde sa dá vyrábať lacnejšie. 
Tak, ako dnes utekajú zo západu 
na východ, môžu onedlho utekať 
z východu na juh alebo na ešte 
východnejší východ. A my si zatiaľ 
myslíme, ako nás tých niekoľko 
tisíc pracovných miest náchylných 
na každý otras v automobilovom 
priemysle vytrhne z biedy. 

K veci sa dá postaviť cynic¬ 
ky: čo na tom záleží, tak to chodí 
v akomkoľvek kapitalistickom 
odvetví. A dá sa k nej postaviť aj 
pozitívne: poznajme čo sa skutočne 
deje, k čomu to môže smerovať, ako 
sa k problému postavili inde a ako 
sa na to môžeme pripraviť tu. Lebo, 
ked prídu problémy, budeme zas 
raz kukať jak teľa na vráta... 

Michal Tulík 


t * 

Ďalšie vydanie Podaj ďalej ohrozené! 

Vydávanie novín Podaj ďalej je časovo a finančne veľmi náročné a keďže už toto druhé číslo 
prevýšilo svojimi nákladmi naše možnosti, tvoju podporu považujeme za kľúčovú! Bez nej 
sa, žiaľ, ďalších čísel URČITE nedočkáš. Chceli by sme ťa preto požiadať o finančnú pomoc, 
benefičné aktivity na podporu Podaj ďalej, či aktívnu pomoc pri tvorení ďalšieho čísla. 
Akékoľvek rady a nápady ako udržať Podaj ďalej pri živote a snáď aj zlepšiť jeho kvalitu sú 
viac než vítané. 

Ak by si si zvolil/a podporu formou finančného príspevku, peniaze posielaj na účet alebo 
dobre ukryté v doporučenom liste na adresu redakcie (neručíme však za prípadnú stratu 
vinou slovenskej pošty!). 

číslo Účtu: 307530743/7500 

Preč s vládou... 


V chronológií protestov študentov sa 
teraz musíme zastaviť. K vysokoškolským 
protestujúcim sa pridávajú v ich mladší 
kolegovia. Vystúpili proti novému systému, 
ktorým chce Fronc zmeniť maturity. Podľa 
vlastných slov študenti nenamietajú proti 
reforme - veď aj podľa nich bol dovtedy za¬ 
užívaný systém prinajmenšom zastaraný, 
dožadujú sa však toho najprirodzenejšieho. 
Práva na informácie, keď aj v čase, keď je 
interná časť maturity v plnom prúde, chýba¬ 
jú jasné pokyny. Chýbajú nielen študentom, 
ktorí ich žiadali už prinajmenšom na začiat¬ 
ku školského roku, aj keď nárok na ne mali 
pri nástupe na strednú školu, ale aj učiteľom, 
ktorí sú zodpovední za hodnotenie a samotný 
priebeh maturít. Fronc zaryto tvrdí, že je 
všetko v poriadku. 

Na deň študentov 17. novembra 2004 
vyrážajú do ulíc nielen vysokoškoláci ale aj 
stredoškoláci na spoločnej protestnej akcii. 
Bratislavou sa niesli pokriky ako Reforma 
Fronca, začiatok konca!, či Platiť za vzdela¬ 
nie je ako platiť za sex - vzdelanie nie je na 
predaj! Študenti odmietli spoplatnenie štúdia 
a vyzvali pedagógov i stredoškolákov, aby od¬ 
mietli novú maturitu. Minister sa neunúval 
na stretnutie s ľuďmi, ktorí chceli reformu, 
ale nie deformu a namiesto toho sa stretol 
zo svojimi podporovateľmi v divadle Astorka, 
kde vyzdvihol práve protestné hnutie študen¬ 
tov z novembra 1989. 


V zime 2005 minister absolvoval potreb¬ 
né rokovania na získanie podpory pre svoj 
zámer, keďže morálka tých, ktorí nám vládnu 
sa už dlhšie ukazuje ako nevyspytateľná so 
sklonom podrážať aj samých seba. To sa na¬ 
koniec stalo osudné aj samotnej reforme. 

Prvé problémy prišli nečakane po pí¬ 
somných maturitách. V testoch A skupiny 
z matematiky sa na zadaniach otázok vy¬ 
skytli správne odpovede. Strhla sa búrka 
protestných hlasov z radov študentov, 
pedagógov, rodičov i z vnútra ministerstva 
školstva. Štátny tajomník František Tóth 
nešetril kritikou na adresu ministra a svoju 
politickú polievočku si prihrial i na jednom 
z protestných stretnutí študentov pred budo¬ 
vou ministerstva. Ostré slová na svojho šéfa 
chrlil zjavne preto, lebo jeho politický líder 
Pavol Rusko zvaný „slintoš“, mu sľúbil teplé 
miestečko ministra školstva. Na televíznych 
obrazovkách sa Tóth v pozadí so študentmi 
vynímal úplne komicky, keďže na ministerst¬ 
ve okrem toho, že poberal slušný plat, nebol 
schopný ani pripomienkovať reformu vysoké¬ 
ho školstva. 

Proti spackaným maturitám opakovane 
protestovalo v apríli niekoľko tisíc študentov 
vo viacerých mestách Slovenska. Zástupcom 
ŠVŠ sa podľa jeho člena Karola Klobušického 
podarilo vyzbierať až 23 tisíc podpisov proti 
spoplatneniu štúdia. 


Číslo 20tich účastníkov demonštrácie 
za reformu pod názvom (Ne)zahoď svoju 
šancu popri tom vyznelo úplne smiešne. Zá¬ 
stupcovia ODM, Krestansko-demokratickej 
mládeže Slovenska a Združenia mládeže 
SDKÚ - Nová generácia tvrdili, že študent 
VŠ s dvoma neplnoletými súrodencami bude 
dostávať v prípade schválenia zákona o štu¬ 
dentských pôžičkách štipendum 6870 korún 
mesačne, ak príjem jeho rodiny bude 10 tisíc 
korún. Počas päčročného štúdia tak dostane 
viac ako 340 tisíc korún, za ktoré by si mohol 
kúpiť aj auto. Trochu pritiahnuté za vlasy, 
nemyslíte? 

Ako to však celé dopadlo? Zákon ne¬ 
prešiel! Avšak nie kvôli snahe študentov či 
zástupcov akademickej obce, 
ktorí sa snažili prezentovať 
svoje pripomienky, ale kvôli 
roztržke vo vládnej koalícii. 

Nezhody medzi KDH a ANO 
sa vystupňovali do takej 
miery, že liberáli odmietli 
zákon podporiť pri hlasovaní 
v Národnej rade. Fronc zostal 
sklamaný, študenti jasali. 

Je však na zamyslenie, 
či možno hodnotiť neschvále¬ 
nie zákona, ktorý kritizovali 
laici aj odborníci, ako úspech 
študentov. Ak aj hej, tak iba 
ako čiastočný. Pravdou však 
ostáva, že ich hlasy neboli ni¬ 
kdy riadne vypočuté a na ich 
snahách zobrať rozhodovanie 
o svojom vzdelaní 


a budúcnosť do vlastných rúk a spolupraco¬ 
vať na tvorbe legislatívnych noriem, ktoré sa 
dotýkajú priamo ich, sa priživovali politici. 
Aj ked zástupcovia ŠVŠ tvrdili, že nebudú 
spolupracovať so žiadnou stranou, na ich 
zhromaždení pred parlamentom sa nijak 
nebránili tomu, aby tam vystúpili poslanci 
opozičných politických strán. Ako už bolo 
spomenuté, maturantov zase zneužil Ľudovít 
Tóth. 

Faktom však zostáva, že študenti boli po 
dlhej dobe znova tí, ktorí sa postavili jedno¬ 
značne proti deformám tejto vlády a dali jas¬ 
ne najavo „Do čerta s vládou, ktorá likviduje 
študentov.“ 

Juraj Formát 



Argumenty študentov 


V prípade spoplatnenia vysokoškolského 
štúdia mali vysoké školy (VŠ) podľa minister¬ 
stva školstva (MŠ) získať v prípade, že by prie¬ 
merná výška školného dosiahla osem tisíc ko¬ 
rún, 1,2 miliardy. Ak by bolo priemerné školné 
14-tisíc, VŠ by vybrali asi 2,1 miliardy korún. 

Na úhradu školného si mohol podľa zá¬ 
kona každý študent zobrať pôžičku, pričom 
náklady na spustenie pôžičkového systému 
odhadlo ministerstvo na šesť miliárd korún. 
Ak by bol zákon schválený, plánovači z MŠ 
počítali aj s nárastom poberateľov sociálnych 
štipendií z terajších približne 11 percent vy¬ 
sokoškolákov na 30 až 35 percent študentov. 
Tento nárast by stál ľudí sedemsto miliónov 
korún, ktoré by sa zjavne platili z prostri¬ 
edkov daňových poplatníkov. Hlavným 
faktorom ovplyvňujúcim počet poberateľov 
je aj príjmový koeficient. Minister školstva 
Martin Fronc uvažoval nad koeficientom 0,5, 
čo by znamenalo nárok na štipendium pre 
vysokoškoláka s príjmom v rodine do 34 344 
korún. 

Okrem sociálnych štipendií hradených 
z rozpočtu štátu, študentom mali podľa na¬ 
vrhovaného zákona pomáhať aj samotné vy¬ 
soké školy. VŠ mali 35 percent prostriedkov 
vybraných zo školného vrátiť študentom pro¬ 
stredníctvom prospechových a motivačných 
štipendií. Študentom by sa vrátilo ďalších 
okolo 420 miliónov. Školám teda zostane 780 
miliónov korún. 

Ako teda možno nazvať inak tú „účinnú 
a zaručene funkčnú“ reformu školstva? Jedna 
fráza je viac než vystihujúca a to „prerozdele¬ 
nie peňazí“. Minister Fronc najprv zoberie štu¬ 
dentom približne 1,2 miliardy ročne a potom 
im na štipendiách vráti 700 miliónov s daní 
a 420 z vyzbieraných peňazí. Ak by minister 
nevyberal poplatky, ale školám by dal rovno 
tých 700 miliónov, študentov by oslobodil od 
platenia. A šesť miliardový úver, ktorým sa 
vykryje spustenie pôžičkového systému, tiež 
bude musieť niekto zaplatiť. Neplatenie, ne- 
účtovanie a nevedenie takéhoto úveru snáď 
zachráni ročne tých 80 miliónov korún, ktoré 
pán minister Fronc svojou reformou školám 
veľkodušne poskytol, v rámci jeho veľkolepej 
reformy vysokého školstva. 

Najzásadnejšie výhrady k predkladanému 
návrhu zákona o študentských pôžičkách: 

4 Predovšetkým táto „reforma“ sa 
v zdrvujúcej väčšine nariadení týka iba 
spoplatnenia štúdia a na tom závislých 


programov ako je zriadenie pôžičkového fondu 
a sociálnych štipendií. Minimálnu pozornosť 
tento návrh venuje skutočným problémom, 
ktorými sa v súčasnosti borí vysoké školstvo. 

4 Štipendijný systém je až príliš flexibilný, 
pretože človek, ktorý pochádza z rodiny: 1 
Rodič s dvoma deťmi s celkovým príjmom 14 
000 korún tak môže dostavať štipendium od 
0- cca 3000sk, čo vlastne je pri celej rodine od 0 
- 6000sk. A to podľa výšky koeficientu, ktorý je 
určovaný ministerským opatrením, ktoré môže 
minister meniť samovoľne každý semester. 

4 Podľa návrhu zákona bude spravovať 
pôžičkový fond „právnická osoba založená 
štátom“. Toto vágne ustanovenie nie je 
zárukou transparentného nakladania s 
financiami a navyše tu nie je zaručená priama 
politická zodpovednosť ministra školstva. 

4 Správcovi fondu vyplývajú zo zákona 
určité povinnosti, nie sú tam však vyvodené 
sankcie v prípade ich nedodržania. V prípade 
zlého fungovania fondu môžu mat študenti 
značné problémy, no nikto nebude braný na 
zodpovednosť. 

4 Návrh zákona poDíta so 

zrovnoprávnením financovania súkromných 
a verejných vysokých škôl, čo radikálne 
znevýhodňuje štátne školstvo. Návrh 
poskytnutý v pripomienkovom konaní však 
navyše predpokladá tri varianty (podľa 
toho, ako budú súkromné vysoké školy 
financované), a tak tento návrh zavádza 
verejnosť. Rovnoprávne financovanie je totiž 
natoľko závažná zmena, že takýto postup je 
prinajmenšom nekorektný. 

4 Externé štúdium je už fakticky latené 
a v dôvodovej správe ministerstvo samo 
priznáva, že jeho kvalita je veľmi nízka. Vláda 
si zrejme neuvedomuje, že toto je vlastne 
exaktný dôkaz, že samo platenie za štúdium 
nezvyšuje jeho kvalitu, ako to predpokladá 
hneď na začiatku dôvodovej správy. Zároveň 
by sme radi upozornili, že ani po zavedení 
školného nebude jednotlivým fakultám nič 
brániť v tom, aby popri školnom nevyberali 
od študentov aj „dary“. Externí študenti tak 
možno budú platiť dva krát. 

4 Myšlienka zákona vychádza z 
predpokladu, že platené školstvo vytvorí 
tlak na zvýšenie kvality. Už dnes na základe 
skúseností (porovn. predchádzajúci bod) vieme, 
že tento predpoklad neplatí. Navyše návrh 
sa ani nenamáha vytvoriť pre študentov na 


školách také predpoklady, aby mohli skutočne 
nejakým spôsobom na kvalitu výučby vplývať. 

4 Podľa dôvodovej správy je cieľom novely 
zabezpečiť prístup k vzdelaniu každému bez 
ohľadu na jeho finančnú situáciu. Už teraz sa 
podľa výskumu každý tretí stredoškolák obáva, 
či bude môcť študovať a viac ako tretina z nich 
sa pokúsi ísť študovať do zahraničia. Minister 
školstva M. Fronc tieto výsledky považuje za 
dobré. (2) 

4 Ďalším zámerom je zvýšenie počtu 
študentov na vysokých školách (čomu 
samozrejme zavedenie školného odporuje). Ak 
však chceme dosiahnuť, aby neklesala kvalita 
vysokoškolské ho vzdelávania, musí tento 
zámer vychádzať s jasnou koncepciou politiky 
pre stredné a základné školstvo, čo sa však 
nedeje. 

4 Dôvodová správa vypočítava možnú 
výšku splátok podľa návrhu zákona, 
demagogicky však nevypočítava najvyššiu 
možnú výšku splátok, hoci tie prichádzajú 
najmä pri právnických, lekárskych, príp. 
ekonomických školách tiež do úvahy. 

4 Dnešný systém je údajne neefektívny 
čo do poskytovania ubytovania (okolo 1000 
Sk/mesiac!), čo sa má po „reforme“ zmeniť, 
čím sa vraj „vybuduje motivácia k zvyšovaniu 
efektívnosti a kvality poskytovania ubytovacích 
služieb študentskými domovmi.“ V praxi budú 
študenti nútení za nedôstojné podmienky 


ubytovania platiť zhruba dvojnásobok oproti 
dnešnému stavu, no v systéme sa ohľadom 
„motivácie“ internátov nezmení nič.. 

4 Predkladané návrhy síce zlepšia 
možnosti študovať pre sociálne slabých, citeľne 
sa však dotknú študentov pochádzajúcich zo 
stredných vrstiev, ktorých postavenie je na 
Slovensku stále žalostné. Dá sa predpokladať, 
že zavedenie školného privedie minimálne 
tretinu študentov do veľkých finančných 
ťažkostí. 

4 Návrh zavádza školné aj pre študentov 
doktorandského štúdia, ktorí sa aktívne 
zúčastňujú nielen na vedeckej činnosti 
škôl, ale aj pedagogickej, sú teda fakticky 
zamestnancami školy. Týmto krokom sa 
ešte zhorší postavenie doktorandov a odradí 
to mnohých ďalších adeptov na túto formu 
štúdia. Zároveň to aj bráni spomínanému 
„omladeniu“, pretože doktorandi sú vlastne 
akademickým dorastom. 

4 Správa priznáva, že hrubé rozšírenie 
kapacít bude o mnoho nižšie ako čisté Tie sa 
zredukujú o „počet miest, o ktoré sa zredukujú 
odbory s nízkym dopytom“. To znamená, 
že ministerstvo počíta so zánikom menej 
lukratívnych, ale pre spoločnosť užitočných 
odborov. Tento údaj je novinkou a radi by sme 
vedeli, o akých odboroch ministerstvo plánuje, 
že budú zrušené. 


Školstvo nie je zadarmo 

Pohľad stredoškolského učiteľa 

Som učiteľ gymnázia a vyštudoval som na UK v BA. Teda „zadarmo“ a na Slovensku. 
Zásadne nesúhlasím so spoplatnením akéhokoľvek školstva (nielen vysokého), a to práve 
preto, že už teraz NIE JE zadarmo. Platíme ho všetci z našich daní. Prečo by teda študenti 
mali platiť dvakrát za tú istú vec? Ba dokonca prvý ročník absolventov (možno i viac) 
bude platiť dvakrát za službu, ktorú ani nedostane. Stopäťdesiattisíc teda prví spoplatnení 
študenti zaplatia za služby, ktoré dostanú až tí nasledujúci. 

Logicky by sa dalo argumentovať následným (alebo predchádzajúcim) znížením 
daní. Lenže k žiadnemu zníženiu daní pre študentov neprišlo. Rovná daň sa študentov 
netýka a dokonca aj pre tých absolventov, ktorí zarábajú medzi 11- až 22- tisíc mesačne 
(bezdetným) nepriniesla výhody. Na druhej strane, 19 percentná DPH však študentom 
a aj absolventom priniesla zjavné nevýhody. Bude sa daňové zaťaženie znižovať o sumu 
školného? Asi nie, tak isto ako sa neznížilo o sumu poplatkov v zdravotníctve. Naopak, 

DPH sa týka aj ubytovania v internátoch (aj v podnájmoch), týka sa stravy, kníh, učebníc, 
počítačov, internetu, oblečenia - teda všetkých vecí, ktoré študent využíva najčastejšie. 

Školstvo už dnes nie je zadarmo. Už je raz zaplatené. Ako spotrebitelia by sa mali 
študenti hlásiť o svoje práva, trebárs aj na Slovenskej obchodnej inšpekcii. 

Slavo 

Konflikt v SCP Ružomberok 

Iné odbory sú možné! 


Prečo sa organizovať... 

Pozrime sa pravde do očí - žijeme v ka¬ 
pitalistickej spoločnosti. Naše postavenie je 
podobné súčiastkam v stroji, ktorého fun¬ 
govanie nemôžeme ovplyvňovať. Je tu ale 
ešte jedna pravda - sme súčiastkami v stroji 
len potiaľ, pokiaľ tak konáme a pokiaľ si to 
sami myslíme. Keď si raz vytvoríme takúto 
mentalitu, výsledkom bude, že sa s touto 
pozíciou zmierime. Vždy je však čas povedať 
DOSŤ a snažiť sa byt skutočnými ľudskými 
bytosťami - kreatívnymi, dôstojnými a šťast¬ 
nými. Odbory sú jedným z miest, kde tento 
nesmierne dôležitý krok môžeme urobiť. 
A naň nadväzuje aj ďalší - učiť sa ako si riadiť 
výrobu sami, bez šéfov. V tom, podľa nás, spo¬ 
číva význam odborov. 

V súčasnosti, kedy sme svedkami dras¬ 
tického poklesu členstva v odboroch a straty 
dôvery v odbory, je otázka „Prečo sa orga¬ 
nizovať (v odboroch)?“ naozaj na mieste. 
Odpoveď je však pomerne jednoduchá - mini¬ 
málne preto, lebo odbory sú protiváhou moci 
zamestnávateľov. To, že ich ľudia opúšťajú 
neznamená, že sú niečím prekonaným. Len 
proste nefungujú tak, ako by mali. Jedno zly¬ 
hanie za druhým pôsobí dosť demotivujúco. 
Človek by aj išiel do priamych akcií (štrajku 
a pod.), ale ako ich poriadne zorganizovať? 
A čo keď sa nezapoja ďalší kolegovia a kolegy¬ 
ne či iné odbory? 

Problém, pred ktorým stojíme je teda síce 
zložitý, ale to najhoršie čo môžeme urobiť je 
zmieriť sa s ním, neriešiť ho. To robí väčšina 
odborov dnes a toto je dedičstvo 15 rokov 
(ne)činnosti KOZ. Zamestnanci z SCP sa vy¬ 
dali inou cestou a ukázali, že má zmysel bojo¬ 
vať, a to vytváraním spoločenstva, ktoré má 
silu - odborov. Nových, iných a nezávislých. 

... a ideové východiská 
odborov 

Ak chceme nové a efektívne odbory, mali 
by sme sa vyvarovať chýb, ktoré robia dnešné 
odbory a porozumieť ich príčinám. Okrem 
príčin praktických (obavy použiť priame ak¬ 
cie, málo skúseností s takýmito akciami...) či 
organizačných (štruktúra odborov, nerovnosť 
a hierarchia rozhodovania v nich, priestor pre 
profesionálnu kariéru...), si treba všimnúť aj 
príčiny ideové, resp. svetonázorové. U nás je 
prax taká, že odbory akceptujú myšlienku so¬ 
ciálneho partnerstva a ekonomického rastu 

a snažia sa o spojenectvá s politickými 
stranami. Predpokladajú, že blahobyt podni¬ 
ku, či dokonca štátu, je možný jedine v spolu¬ 
práci s majiteľmi podnikov a manažérmi a že 
čím lepšie výsledky bude ukazovať ekonomi¬ 
ka, tým lepšie sa budeme mať aj my. 

Ak prijmeme toto, akceptujeme zamest¬ 
návateľa a štát ako partnerov, ktorými ale 
nie sú a nikdy nemôžu byt! Prvá hrozba 
prepúšťania jasne ukáže skutočné záujmy 
jednotlivých „partnerov“ a moc, ktorá vyplý¬ 
va z ich postavenia. Tieto ideové východiská 
vedú k poslušnosti zamestnancov a k tomu, 
že akonáhle nastanú problémy, zostanú 
nepripravení a bez potrebných skúseností. 
Vedú k poslušnosti odborov, ktoré pôvodne 
vznikali ako organizácie na obranu práv 

a požiadaviek pracujúcich. 

Niet sa potom čomu čudovať, že sa tu 
nekonajú žiadne skutočné odborárske akti¬ 
vity. Odbory sa dnes hrozia legitímnych (a vo 
svete úplne bežných) akcií, akými sú štrajky 
či okupácie. Radšej volia pokojnejšie, no ab¬ 
solútne neefektívne spôsoby a prosia šéfov 
a politikov o vyslyšanie. Toto je obraz odbo¬ 
rov 21. storočia schopných odolávať útokom 
globalizujúcej sa ekonomiky a útokom na 
základné sociálne istoty? 

Aj preto si myslíme, že tento stav je 
dôsledkom nielen organizačnej štruktúry 
a činnosti dnešných odborov, ale práve aj ich 
ideových východísk. 

Nezávislé kresťanské odbory 
Slovenska (NKOS) 

Na Slovensku pravdaže neexistujú iba 


odbory združené v KOZ. Druhou najpočet¬ 
nejšou konfederáciou sú NKOS. Fungujú 
11 rokov a údajne majú 30 tisícovú členskú 
základňu. Považujú sa za alternatívu ku KOZ 

a KOZ označujú ako „komunistické od¬ 
bory“. 

Tu je niekoľko príkladov činnosti NKOS, 
ktorú by sme nemali opomenúť pri ďalších 
úvahách. V roku 2001 súhlasili s prvým kro¬ 
kom k likvidácii železníc a to s plánom trans¬ 
formácie, ktorý bol výsledkom podmienok 
úveru Európskej investičnej banky pre ZSR 
z júla 1999 a okrem iného zahŕňal likvidáciu 
tratí a prepustenie až 16 000 zamestnancov 
železníc do roku 2007. Keď sa pripravovali 
štrajkové aktivity na rok 2001, odstúpili od 
ich príprav. Do výnimočného štrajku 30 000 
železničiarov a železničiarok z roku 2003 sa 
nezapojili (štrajk bol údajne zle zorganizo¬ 
vaný). 


Prezident NKOS Peter Novoveský na 
Konferencii ZOOP tvrdil, že členstvo v NKOS 
neznamená modlenie sa, že ako konfederácia 
dosiahli úspechy na poli penzií u baníkov, 
vlastný paragraf v Zákonníku práce a dopo¬ 
mohli k zvýšeniu miezd učiteľov od leta 2005. 
Niežeby bol pán prezident nedôveryhodnou 
osobou, ale aj v prípade, že má pravdu je na 
mieste otázka, čo také významné dosiahli 
v porovnaní s KOZ, na ktorú tak nadávajú? 
S čím iným a lepším prišli? Vieme len to, že 
tam, kde už predsa len došlo k nejakému boju 
zo strany odborárov združených v KOZ, tam 
sa od ich boja NKOS dištancovali. 

Hlavnou stratégiou boja NKOS je „tvrdé 
vyjednávanie“ a človek má pocit, že aká¬ 
koľvek priama akcia je považovaná pomaly 
za dielo Satanovo. Prezident NKOS považuje 
napríklad štrajk železničiarov za hroznú vec, 
pretože železničiari nedostali zaplatené za 
preštrajkované hodiny. Vskutku pozoruhod¬ 
ný argument z úst odborára... 

Sú NKOS nejakou alternatívou ku KOZ, 
sú niečím iné? Základné zásady NKOS sú 
vyjednávanie, školenia pre predákov a žiad¬ 
ne priame akcie. To sú ale veci, v ktorých je 
predsa tak dobrá aj samotná KOZ. Navyše, 
niektoré odborové zväzy KOZ sa neboja ísť 
do radikálnejších akcií, ktoré sú ale v prí¬ 
pade NKOS tabu. NKOS takto predstavujú 
horšiu variantu KOZ. Prinajlepšom... A to sa 
nezmieňujeme o profašistickom Slovenskom 
kresťansko-sociálnom odborovom združení, 
ktoré u nás pôsobilo v 20.-40. rokoch 20. sto¬ 
ročia a ku ktorého tradícii sa NKOS hlási. 

Stanovy ZOOP 

Pokiaľ ide o stanový ZOOFJ vychádzame 
z toho, že akékoľvek stanový ovplyvňujú 
podobu a činnosť organizácie. V Stanovách 
ZOOP sa objavujú dva hlavné kritické body, 
ktoré spolu veľmi úzko súvisia. 

Prvým je bod, ktorý hovorí o tom, že Zá¬ 
vodný výbor ZOOP schvaľuje mzdy a odmeny 
odborových funkcionárov a zamestnancov. 
Práve platenie funkcionárov je však jednou 
z príčin vytvárania rozdielov a hierarchie 
vnútri odborov. Podporuje sa tým myšlienka, 
že je tu niekto, kto niečo urobí za nás, lebo 
mu/jej platíme. Spôsobuje odcudzenie kvôli 


nedostatku kontaktu s kolegami a kolegyňa¬ 
mi a odlišnému typu práce a životného štýlu 
radového člena a funkcionára. 

V praxi vidíme, ako ľudia, ktorí boh spoči¬ 
atku na našej strane a plní odhodlania, sa po 
niekoľkých mesiacoch alebo rokoch na svojich 
postoch stávajú rovnakými ako tí, ktorých 
pôvodne kritizovali. To platí pre hocikoho, 
kto sa dostáva do plateného funkcionárskeho 
postu, ktorý mu navyše dáva moc. Moc a ne¬ 
dostatok kontroly zo strany radových členov 
korumpujú a je jedno, aké sme osobnosti a čo 
hovoríme predtým, než sa dostaneme do 
funkcie. Videli sme to až príliš často, aby sme 
si mysleli, že my sami by sme boh iní. Už len 
z tohto jednoduchého dôvodu odmietame pla¬ 
tené funkcie a hľadáme alternatívy a spôsoby 
ako tomu zabrániť. 

Napríklad, odborové zväzy a iniciatí¬ 
vy v Medzinárodnej asociácii pracujúcich 
(MAP), sa riadia takými 
princípmi, ktoré dbajú na 
to, aby skutočná moc a 
rozhodovanie boh v rukách 
radových členov. Jednotlivé 
úlohy spojené s chodom 
organizácie sú delegova¬ 
né. Ich vykonávatelia ich 
uskutočňujú vo svojom 
voľnom čase, bez platenia 
a na základe dobrovoľnos¬ 
ti. Neexistuje hierarchia. 
Takto môžu fungovať aj 
mnohotisícové odborové 
zväzy a napríklad španiel¬ 
ska Národná konfederácia 
pracujúcich (CNT) mala 
v 30. rokoch 20. storo¬ 
čia vyše 1 milión členov 
a jediným plateným členom bol človek, 
ktorý mal na starosti vydávanie denníka 
CNT. A nie je potrebné chodiť do zahraničia 
ani do minulosti - podľa štatistík KOZ dnes 
VÄČŠINA odborových zväzov NEMÁ plate¬ 
ných funkcionárov! 

Je tu samozrejme fakt, že členovia Pe¬ 
tičného výboru a ZOOP mali nemalé výdaje 
počas svojej činnosti. Malo by byť bez debaty, 
že každý člen odborov, ktorý má výdaje sú¬ 
visiace s bojom a chodom zväzu by mal mať 
tieto výdaje preplatené. A každý OZ by mal 
plniť aj sociálnu funkciu a pomáhať členom 
a ich rodinám v núdzi. Aj v tom je sila od¬ 
borov. Avšak podpora v núdzi a preplácanie 
výdajov je niečo úplne iné ako akceptovanie 
platených funkcionárov. 

Druhým bodom stanov, ku ktorému sa vy¬ 
jadrujeme, je voľba predsedu a jeho kontrola. 
Jediná funkcia predsedu je podľa nás repre¬ 
zentačná - ide o hovorcu, kontaktnú osobu, 
toho, kto niečo podpisuje za OZ na základe 
mandátu členskej základne a pod. Zároveň, 
mandát na túto funkciu (resp. dĺžka volebné¬ 
ho obdobia) je zvyčajne len na obdobie medzi 
zjazdmi OZ. Na nich členovia a členky opä¬ 
tovne potvrdia alebo zvolia nových delegátov 
na potrebné úlohy. A predovšetkým, táto 
funkcia by mala byť kedykoľvek odvolateľná! 

Rozhodnutie ZOO Papier 
vstúpiť do NKOS 

Keď sme prišli ako hostia na Konferenciu 
ZOOP, vedeli sme, že jedným z bodov progra¬ 
mu bude aj otázka vstupu do NKOS a preto 
sme zhrnuli naše poznatky o tejto konfede¬ 
rácii s tým, že ich budeme môcť prezentovať. 
Netušili sme, že „diskusia“ na túto tému 
bude trvať tak krátko a že pravdepodobne 
jediní, ktorí by o NKOS niečo vedeli, budú 
práve zástupcovia Priamej akcie. Najviac nás 
ale šokovalo to, že pri pokuse o informova¬ 
nie o NKOS a jej činnosti, bol náš zástupca 
umlčaný podpredsedom ZOOP Jozefom Da- 
nišom. 

Hostia zo zahraničných autoritárskych 
marxistických skupín si na Konferencii po¬ 
chvaľovali tzv. „workers democracy“, mož¬ 
nosť spätnej väzby medzi radovými členmi 
a predákmi a možnosť navrhovať vlastné 


riešenia. Táto možnosť na Konferencii do¬ 
zaista bola. Až na jeden spomínaný moment, 
ktorý je však o to závažnejší, že išlo o sku¬ 
točné umlčanie a že u nikoho z prítomných 
sa nestretol s dostatočne kritickou reakciou 
a v danej chvíli skôr platilo, že hlas má ten, 
kto hlasnejšie kričí. Dôvodom takéhoto sprá¬ 
vania podpredsedu ZOOP a nedostatočnej 
reakcie prítomných na túto skutočnosť, bol 
údajne nedostatok času. Jeden z odborárov 
sa vyjadril v zmysle, že načo odďaľovať toto 
rozhodovanie, načo sa furt stretávať a riešiť 
to. Jožo Daniš tvrdil, že „či chceme alebo 
nechceme, musíme sa niekam začleniť“. Do 
NKOS práve preto, lebo pomohli vybudovať 
kontakty na ministerstve práce a vybaviť 
stretnutie s ministrom. Takéto zdôvodňova¬ 
nie podľa nás hovorí samo za seba. 

Konečné rozhodnutie je výlučne vecou 
ZOOP Nám zostáva iba otázka, či je toto 
skutočný dôvod vstúpiť do niečoho, o čom 
samotní členovia a členky ZOOP v podstate 
nič nevedia. A o akú alternatívu v skutoč¬ 
nosti ide? 

Záver 

V situácii keď sa organizujú kapitalisti 

a vytvárajú mocné medzinárodné štruk¬ 
túry, nesmie byť našou odpoveďou odchod 
z odborov. Inak nám nezostane nič iné, len sa 
prizerať prehlbujúcej sa totalite peňazí, šéfov 
a politikov. Pochopme jedno - oni môžu mať 
miliardy, ale ich moc je naozaj len zdanlivá. 

V skutočnosti je najväčšia sila v našich 
rukách. Bez nás by sa na tomto svete nič 
nepohlo a nič nevyrobilo. 

Ak nedovolíme, aby sa v našich organizá¬ 
ciách vytvárala hierarchia a centralizovala 
moc, môžeme objaviť našu skutočnú silu. 
Pamätajme, my nepotrebujeme zamestná¬ 
vateľov, šéfov, politikov či odborových byro¬ 
kratov - to oni potrebujú nás! My oveľa viac 
potrebujeme cítiť, že sme si navzájom rovní 
a nikto nás neovláda a nemanipuluje s nami. 
pokračovanie na ďalšej strane 

Historické skúsenosti hovoria až neprí¬ 
jemne jasne. Kde nastúpi na miesto sebaor- 
ganizácie, organizácia pod vedením NIEKO¬ 
HO (nech už vyzerá akokoľvek bezúhonné, 
správne a zapálené pre vec), tam sa začína 
koniec nádeje v skutočný boj. 

Od začiatku nášho angažovania sa v boji 
v SCP sme boh solidárni s pracujúcimi, ktorí 
sa zorganizovali v ZOOP Snažili sme sa pre 
ich boj urobiť všetko, čo bolo v našich silách 
a možnostiach, vrátane slovenskej aj medzi¬ 
národnej protestnej kampane. Verili sme, že 
v prípade ZOOP to bude iné, ako v doteraj¬ 
ších bojoch na Slovensku, že možno dokonca 
vznikne obrovský a inšpirujúci príklad pre 
ostatných slovenských pracujúcich. 

Vývoj situácie v ZOOP (konanie J. Da- 
niša, vstup do NKOS a plány vytvoriť robot¬ 
nícku odborársku politickú stranu) nám skôr 
ukazuje, že sme sa mýlili. 

Nechceme a nebudeme sa prizerať ako 
sa ďalší pokus pracujúcich o dôstojný život 
znovu rozplýva v nenávratne. A už vôbec 
sa niečoho takého nechceme zúčastňovať. 
Naša podpora ZOOP bola vždy smerovaná 
RADOVÝM členom. To bolo v dobe, kedy sme 
mali pocit, že v ZOOP neexistuje delenie na 
radových členov a funkcionárov. Bez ohľadu 
na vývoj situácie sa jedna vec nemení - ako 
organizácia sme tu vždy boh a budeme pre 
bojujúcich radových členov akýchkoľvek od¬ 
borov. 

A na záver parafráza z knihy Georga 
Orwella „1984“: „Ak vôbec existuje nejaká 
NÁDEJ, je v pracujúcich. Pokým nebudú 
mať vedomosti a skúsenosti, nebudú sa búriť 
a pokým sa nebudú búriť, nemôžu nado¬ 
budnúť vedomosti a skúsenosti.“ S touto 
myšlienkou sa plne stotožňujeme a preto 
posielame RADOVÝM členom ZOOP pozdrav 
„Nič nie je stratené!“ 

Priama akcia - slovenská sekcia 
odborárskej konfederácie 
Medzinárodnej asociácie pracujúcich 
(PA-MAP), 30. mája 2005 












7. strana 


PODAJ ĎALEJ 


2.číslo 


Vitaj v krásnom svete 

výber z prvomájového prehlásenia MAP o stave sveta 


Sme svedkami tvrdého súperenia a útokov 
na práva pracujúcich na celom svete. Svetová 
ekonomika je v kritickej situácii, ktorá môže 
viest až ku kolapsu dolára. USA predpokladali, 
že vojna v Iráku sa vyplatí, keď začne iracká 
ropa prúdit na svetový trh. Zvýšenie tažby 
ropy malo znížiť jej cenu a prudkým poklesom 
príjmov destabilizovat producentov z kartelu 
OPEČ, akými sú Saudská Arábia a Venezuela. 
Dnes vidíme, že opak je pravdou: enormné 
výdaje na vojnu v Iraku (a Afganistane), 
vysoké ceny ropy a nižšie zisky prehĺbili už 
beztak kritický deficit Spojených štátov. 

Krajiny, ktoré vyvážajú ropu, nechcú 
stráca t kvôli tomu, že sa s ňou obchoduje 
v dolároch. Pokles dolára ich núti zvyšovať 
jej cenu a uvažovať o prijatí eura ako druhej 
meny pre ropné transakcie. To vidieť na fakte, 
že niektoré krajiny menia bankové rezervy 
a prechádzajú z dolára na euro. 

Stav sa dramaticky zhoršuje v spojení 
s energetickou situáciou a Medzinárodný 
menový fond už teraz bije na poplach kvôli 
dlhodobým dodávkam. Podľa MMF čelí svet 
„permanentnému ropnému šoku“ a vysokým 
cenám ropy, pretože sa rýchlo zvyšuje dopyt zo 
strany rýchlo sa rozvíjajúcich krajín 
a pretože kapacita nových zdrojov mimo 
OPEČ je obmedzená. Ak naozaj nastane 
„ropná špička“ teraz a nie až v roku 2010, 
ako sa predpovedalo, narastie aj súperenie 
mocností. A tým sa zväčší aj vykorisťovanie 
pracujúcich. Bohaté krajiny vedia, že ten, kto 
ovláda energetické zdroje a zásobovacie cesty, 
ovláda konkurentov, pretože ekonomika sa 
opiera práve o ropu a zemný plyn. 

Zmeny v Gruzínsku a na Ukrajine sú 
veľkým víťazstvom pre USA. Gruzínsko je 
tranzitnou krajinou dokončovaného ropovodu 
Baku (Azerbajdžán) - Tbilisi (Gruzínsko) 

- Ceyhan (Turecko). Ten bude viest cez 
Gruzínsko a kurdské územia, no vyhne sa 
Rusku a Iránu. Ukrajina, ktorá je hlavnou 
tranzitnou krajinou pre ruskú ropu do EU, 
bude následne ako nový členský štát EU 

a NATO využívaná Spojenými štátmi ako 
nárazníková zóna pre podkopávanie ruských 
a nemecko-francúzskych zájmov. 

Skutočnou nočnou morou USA a ďalších 
mocných štátov je ale to, že sa dostávajú 
do stále väčšej energetickej závislosti 
na nepriateľských alebo „nestabilných“ 
krajinách. Stratégia USA kontrolovať štáty 
v Euroázijskom koridore (Východná Európa 

- Stredná až Východná Ázia), je dôležitým 
doplnkom tzv. „Oblúka nestability.“ USA 

v ňom robia viacero vecí naraz. V Latinskej 
Amerike usilujú o militarizáciu Plánu 
Kolumbia, v andskom regióne a v Afrike 
rýchlo zvyšujú svoju prítomnosť, na Strednom 
Východe okupujú Irak a vyhrážajú sa Sýrii, 
v Afganistane vedú vojnu a v Strednej a 
Juhovýchodnej Ázii sa vyhrážajú Severnej 
Kórei a čelia čínskemu rastu. 

Zvláštnu pozornosť je potrebné venovať 
Strednému Východu a Perzskému zálivu, kde 
USA pripravujú vzdušné údery proti iránskym 
strategickým vojenským cieľom a podozrivým 
jadrovým, chemickým a biologickým 
vojenským zariadeniam, čím chcú vyvolať 
zmeny režimu v krajine. Podľa amerického 
novinára Seymoura Hersha používa Bushova 
vláda k tajným misiám v Iráne nie CIA, ale 
Pentagón (ministerstvo obrany), pretože CIA 
by musela poskytovať správy Kongresu. 

Pripravované akcie proti Iránu majú, 
podobne ako v prípade vojny proti Iraku, 
veľmi dôležitý a skrytý dôvod: Hussajnov 
režim sa stal cieľom, až keď Irak previedol 
svoje ropné transakcie z dolára na euro. Irán 
minimálne od roku 2003 zvažuje odštartovať 
Ropnú burzu obchodujúcu s ropou v eurách. 
Dňa 16. 6. 2004 informovali noviny Guardian, 
že plán má byť uvedený do praxe v roku 2005. 

Podľa súčasných údajov Alexander Gas & 
Oil je plán načasovaný na august 2005. Ak sa 
ho podarí spustiť, významne poškodí burzy 
IPE a NYMEX. Zasadí tak údery finančnému 
svetu, keďže petrodolarový obchod je jednou 
zo základní ekonomickej hegemónie. Ked 
vezmeme do úvahy, že USA majú ohromný 
deficit a slabý dolár, úspešná iránska ropná 
burza by bola veľkou hrozbou a USA použijú 
všetky prostriedky, aby tomu zabránili. 

Nemali by sme byt prekvapení tým, 
že vojenskí vodcovia ako Saron a Bush sa 
správajú ako holubičky mieru. „Cestovná 
mapa k mieru“ vytvára z palestínskych oblastí 
miesta obohnané múrom. V marci 2005 
viaceré zahraničné konzorciá zložené najmä 


z amerických investorov, kontaktovali 
izraelské vládne agentúry a štátnu firmu 
Ropná a energetická infraštruktúra s 
návrhom obnoviť ropovod z Haify do Iraku, 
cez Jordánsko. 

Ropovod môže pomôcť strategickým 
zájmom USA a Izraela - vyrieši izraelskú 
energetickú krízu a zaistí dovoz ropy do 
Európy a USA. Avšak, tieto a iné plány pre 
Blízky Východ, vyžadujú obmedzenie alebo 
odstránenie „nepriateľského“ režimu v Sýrii. 

Tento strategický projekt ropovodu do 
Stredozemia je vo svetle pripravovaných 
útokov na Irán ešte dôležitejší, pretože USA 
a EU sa chcú stáť menej závislí na dodávkach 
cez Hormuzský prieliv. Irán tiež pohrozil 
zablokovaním prielivu v prípade útoku, čo by 
mohlo zdvihnúť cenu ropy na maximum. 

Je dôležité odhaliť motívy ekonomických 
mocností. EU nie je humanitným blokom 
v opozícii k USA a Rusko je represívny štát, 
ktorý vedie vojnu v Cečensku, atd. A armáda 
USA nepomáha obetiam tsunami v Ázii len 
tak. Malacký prieliv je napríklad kritickou 
námornou cestou medzi Perzským zálivom 
a Južnou Kóreou, Japonskom a Čínou. 

Čína, ktorá má a bude mat obrovské 
energetické nároky, je stále viac považovaná 
za hlavného strategického nepriateľa, pretože 
vystupuje proti USA na ázijskej „hodvábnej 
ceste“ („Zákon o hodvábnej ceste“ upravuje 
dlhodobú politiku rastu prítomnosti USA 
v Ázii), má blízke väzby s Iránom a súperí 
s USA v Afrike a Latinskej Amerike. V 
Latinskej Amerike majú Brazília a Venezuela 
zmluvy o navýšení exportu ropy do Číny 
a Čína zväčšuje objem obchodu so zbraňami 
i bežným tovarom s týmto kontinentom. 

Spory medzi USA a EU je dobré vidieť 
v otázke Iránu a Číny. V iránskej otázke je 
EU miernejšia a v prípade Číny sa stavia 
proti USA tým, že začína hovoriť o zrušení 
embarga na obchod so zbraňami. USA sa bojí 
spojenectva EU s na zdroje bohatým Ruskom 
a rozvoja vzťahov s Latinskou Amerikou 
a ázijskými krajinami, ako India a Čína. 

Taktika USA rozdelenia EÚ na „Starú“ 
a „Novú Európu“ bola otvorene odhalená pred 
a v prvej fáze okupácie Iraku. Príklady Iraku 
a Ukrajiny ukazujú, že USA sa snažia 
ovládnuť všetky energetické zdroje a dopravné 
cesty potenciálnych konkurentov. EU sa 
rozširuje a je obchodnou veľmocou. Je však 
vojensky slabá. Pokus urýchliť vojenskú 
a ekonomickú integráciu a „reformy“ vidieť aj 
v snahe schvílit Ústavy EÚ. 

V Európe, ako aj vo všetkých ostatných 
krajinách sveta, je pravidlom „rast alebo 
smrť“. Na celom svete dochádza k útokom na 
verejné služby a k ich otváraniu trhu 
a súkromným firmám. Mnoho vlád vo svete 
sleduje Veľkú Britániu, pretože Blairova vláda 
ide tak ďaleko, že odhady hovoria, že v r. 2006/ 
2007 bude poskytovať 1/5 verejných služieb 
súkromnému alebo „dobrovoľnému“ sektoru. 

Ďalším globálnym trendom je zmena 
trvalých pracovných pomerov na dočasné a ich 
znížená ochrana - uľahčuje sa prepúšťanie, pri 
zrušení pracovnej zmluvy sa ruší odškodnenie, 
rastie počet rôznych dočasných prác... Patrí 
sem aj využívanie sprostredkovateľských 
pracovných agentúr, čo sú nadnárodné 
korporácie, ktoré ničia jednotu pracujúcich 
a profitujú z otrockej práce. 

Ďalej sme svedkami poddávania sa „logike 
trhu“. Byrokratické, reformistické odbory 
závislé na pomoci legislatívy a dotáciách od 
tých, ktorí vedú útoky na sociálne istoty, 
sa musia bud vzdať alebo bojovať. Ale, aj 
keď sa zmobilizujú, budú ztratené, lebo 
nedokážu čeliť protiútokom na viacerých 
frontoch a spoľahnúť sa na vlastnú silu. 
Stávajú sa službou - inštitúciou a bremenom 
na ramenách pracujúcich, nie nástrojom na 
samostatnú činnosť a oslobodenie. 

Jediná skutočná „istota práce“, na ktorú 
sa ako pracujúci môžeme spoľahnúť je v nás 
samotných a v solidarite a akciách, ktoré 
dokážeme uskutočniť. MAP bojuje na poli 
ekonomickom, sociálnom, kultúrnom 
a antimilitaristickom. Tieto aktivity sa 
odvíjajú od základnej myšlienky MAP - 
nahradenie kapitalizmu a štátu slobodnou 
federáciou združení pracujúcich. 

Organizujme sa a bojujme proti 
kapitalistickému vykorisťovaniu! 

Sekretariát MAP, 
Oslo, 20. apríl 2005 


Komunistická strana Rakúska 

predala centrum kultúrneho a sociálneho rozvoja! 


Mimoparlamentná Komunistická strana 
Rakúska (KPOe) predala v októbri 
2004 obsadené kultúrno-sociálne 
centrum Ernst Kirchweger Haus 
(EKH) vo Viedni. Obyvatelia centra 
z toho boli veľmi prekvapení, podobne 
ako väčšina členov strany. Jeden 
z funkcionárov KPOe Walter Baier sa 
v roku 2003 vyjadril, že obyvateľov EKH 
bude vopred informovať, ak by došlo 
k jednaniam o predaji budovy. Napriek 
tomu, sa o tom dozvedeli až z médií a to 
v štádiu, keď už bolo EKH predané. 


ich priestory. Boli predložené rôzne návrhy 
na využitie priestorov. Tie boli ignorované 
a za asistencie polície prišiel nový nájomník 
- Dachverband Serbischer Vereine, ktorá 
združuje srbské skupiny. Nielenže ich 
prisťahovanie znamenalo vysťahovanie dvoch 
rómskych rodín, ale neskôr počas ich osláv 
došlo viackrát k rasistickým a sexistickým 
prechmatom voči migrantom a ženám z EKH. 
Pokiaľ ide o KPOe, občasná spolupráca s nimi 
bola často poznamenaná problémami, keďže 
ide o autoritatívne organizovanú politickú 
stranu. 



Význam EKH 

EKH je jediné samosprávne sociálne apolitické 
centrum vo Viedni. Bývalá nepoužívaná škola 
Komunistickej strany bola obsadená v roku 
1990 autonómnymi skupinami a politickými 
zoskupeniami tureckých migrantov. Stalo sa 
z nej politické centrum, kde sa ľudia, napriek 
represiám zo strany štátu a mediálnym 
provokáciám či politickým rozdielom medzi 
skupinami, pokúšajú realizovať emancipačnú 
prax. V budove má svoje vlastné priestory 
turecké združenie ATIGF s kaviarňou a sálou 
na podujatia. Samozrejme, je aj dosť miesta 
na rôzne koncerty a solidárne akcie. Popri 
knižnici, infoshope (Infoladen 10), politickej 
krčme Queerbeisl a archívoch sociálnych 
hnutí, tu nájdeš aj priestory určené na 
núdzové prespanie pre migrantov hľadajúcich 
bývanie. Sídli tu tiež redakcia anarchistického 
dvojtýždenníka Tatblatt. 

Skúsenosti a spolupráca s KPOe 

Po podpise nájomnje zmluvy v roku 1991 
vtedajším predsedom strany Walter om 
Silbermeierom (zo strany hneď nato vystúpil) 
nasledovali dlhoročné súdne spory. Stranícka 
správa nehnuteľností chcela zažalovať rôzne 
skupiny z EKH. Po vysťahovaní spolku 
Romano centro si KPOe presadila nárok na 


Čo ďalej? 

Vec sa má dnes tak, že na mieste EKH má 
o niekoľko rokov vyrásť supermoderná 
vlaková stanica s nákupnými centrami a 
„príjemným“ okolitým prostredím. EKH je 
ale politické a sociálne centrum príliš dôležité 
na to, aby sa jeho obyvatelia vzdali len tak. 
Solidaritu im vyjadrili nielen mnohé ľavicové 
skupiny, ale aj niektorí členovia KPOe (ako 
sa zdá, vládne tam veľká nespokojnosť s 
vedením strany). Faktom je, že obyvatelia 
EKH majú platné nájomné zmluvy, avšak iba 
na jednu časť domu. Priestory, kde sa konajú 
rôzne podujatia a priestory pre autonómne 
bývanie majú časovo neobmedzenú nájomnú 
zmluvu. Pre zvyšok budovy (napr., miestnosti 
obývané migrantmi) existuje dohoda s 
KPOe o nemožnosti vypovedania na tri roky 
v prípade predaja domu. V krajine, kde sa 
post-nacionálno-socialistické „ľudové“ kruhy 
rukami-nohami bránia prijatiu a integrácii 
utečencov a migrantov je iluzórne myslieť 
si, že im bude v prijateľnom čase poskytnuté 
nejaké vhodné ubytovanie. Cieľom je však 
zabrániť samotnému udržať priestory tak 
dlho, ako sa len dá a už teraz hľadať riešenie, 
čo potom. 

Spracované podľa Junge Welt 
hs a mh 


Špinavá dohoda írskych odborov 


írsky odborový zväz SIPTU, ktorý zastu¬ 
puje vyše 200 000 pracujúcich zo všetkých 
odvetví, podpísal svoju prvú neštrajkovú 
dohodu. Firma Connex, ktorá spravuje 
Dublinské električkové trate LUAS dostala 
záruku, že sa nebude konať žiadna protest¬ 
ná akcia zamestnancov. Zamestnanci LUAS 
však o tom nikdy nehlasovali, a boli k doho¬ 
de dotlačení svojim „sociálnym partnerom“ 
z Liberty Halí (sídlo írskych odborov). 

V minulosti boli totiž zamestnanci LUAS 
dotlačení aj k vstupu do odborov SIPTU. Šéf 
SIPTU Noel Dowling potvrdil, že nedovolí 
žiadnu protestnú akciu zamestnancov v „a- 
kejkoľvek forme“ a akákoľvek forma protest¬ 
nej akcie povedie k okamžitému vyškrtnutiu 
z výplatnej listiny a činí každého zamest¬ 
nanca, ktorý sa takejto akcie zúčastní zod¬ 
povedným za možné okamžité prepustenie. 

Kde je demokracia, keď ste tlačení k do¬ 
hode, ku ktorej sa nemôžete vyjadriť? Aký je 
význam odborov, ktoré vyhlásia, že nepoužijú 
silu na presadzovanie požiadaviek svojich čle¬ 
nov? Čo sú to za odbory, keď súhlasia s tým, 
že ktokoľvek bude štrajkovať alebo odpracuje 


len požadované minimum bude vyhodený? 

Odborárski bossovia z vedenia SIPTU 
asi zabudli načo máme odbory. Viac ich 
zaujímajú členské príspevky, ako skutočná 
pomoc členom, zlepšenie miezd a pracov¬ 
ných podmienok. Spomínaná zmluva je 
zároveň ukážkou protichodnosti záujmov 
byrokracie a radových členov odborov. 

Niekedy môžu byť odborárske akti¬ 
vity nudné, demoralizujúce a javiť sa ako 
strata času. Ale mali by sme pamätať na 
to, že dôvod, prečo sa šéfovia a byrokra¬ 
ti snažia oslabiť pozície aktivistov, je ich 
ohromná moc, ktorou môžu disponovať. 

Ak dokážeme vziať kontrolu z rúk by¬ 
rokratov, bude to jedna z najlepších zbraní 
v boji za slobodnú spoločnosť. A toto musí 
začať presviedčaním našich spolupracovní¬ 
kov, aby prevzali iniciatívu už na úrovni pra¬ 
covísk a lokálnych odborárskych združení. 

Alan MacSimoin (člen SIPTU) 
Z novín Workers Solidarity č. 82 preložil 

-mf- 

Mýtus o slovenskom zázraku 


Apríl 2005, polovica volebného obdobia za 
nami. Je čas na skromné bilancovanie. Aký 
je stav našej vlasti po dvoch rokoch vládnu¬ 
tia pravicovej koalície? Aký život žijeme my, 
radoví občania, a aký oni - vládnúca elita 
druhej Dzurindovej vlády? 

Po skúmaní rôznych vyjadrení vládnucich 
politikov musím konštatovať, že pre túto 
vládu sa hodí charakteristika mýtu. Všetko, 
čím sa vláda chváli je v podstate mýtus. Ten¬ 
to mýtus je podávaný servilnými médiami 
ako fakt a realita. V tomto bode treba vzdať 
Dzurindovi hold, podarilo sa mu presvedčiť 
novinárov, že to, čo robí je naozaj také, ako 
o tom hovorí. Podarilo sa mu presvedčiť ur¬ 
čité politické a ekonomické kruhy - ICH, že 
mýtus je realita. Tých mýtov sa na Slovensku 
vytvorilo niekoľko: 

1.) Mýtus č. 1 - Daňová reforma a zá¬ 
zrak rovnej dane. Okrem toho, že rovná daň 
je asociálna, pokiaľ je sprevádzaná zvýše¬ 
ním DPH a spotrebných daní, je z pohľadu 
veľkých firiem irelevantná, pretože sa týka 
len fyzických osôb, nie právnických. To, že 
sadzba je pre FO i PO rovnaká je imidžová 
vec, už zajtra to platiť nemusí. Základný 
mýtus je ale tvrdenie, že sa u nás dane zni¬ 
žujú. To je lož! Celkové daňové zaťaženie na 
Slovensku stúplo. Dokonca aj po odpočítaní 


odvodov sú dane vyššie, pretože zníženie 
priamych vykompenzovalo zvýšenie nepria¬ 
mych daní. Nikto v Európe nemá DPH na po¬ 
traviny a lieky 19% (iba Dánsko), máme daň 
z benzínu a nafty najvyššiu z okolitých krajín 
a o odvodovom zaťažení ani nehovorím. Celá 
daňová reforma je mýtus, v skutočnosti ide 
len o presun daňového zvýhodnenia z obyčaj¬ 
ných ľudí na NICH. 19 percent musí z jedné¬ 
ho kg zemiakov zaplatiť každý, ale dividendy 
sa u nás nezdaňujú. ONI si to však môžu do¬ 
voliť, ONI jedia zemiaky len v reštauráciách. 

2.) Mýtus č. 2 - Dôchodková reforma. 
Mýtus tejto reformy spočíva v jej zdôvodnení. 
Argumentuje sa demografickými ukazovateľ¬ 
mi a vyberajú sa katastrofálne scenáre o tom, 
ako nás bude v r. 2080 (teda za 80, slovom 
osemdesiat rokov) len 3 mil. a ako neutia- 
hneme premnožených dôchodcov. V prvom 
rade nikto na svete, dokonca ani CIA, neplá¬ 
nuje svoje kroky v horizonte 80 rokov takto 
presne, je to hlúposť. Nikto nevie, čo bude za 
80 rokov, tak ako nikto nevedel v r. 1925, že 
príde druhá vojna, holocaust, studená vojna 
a pod. A ďalšia vec je, že demografi nerátajú 
s prisťahovalectvom. Veď to, čo ubudne z et¬ 
nických Slovákov môžu nahradiť Ukrajinci, 
Afgánci a iní. Táto reforma vyhovuje ban¬ 
kám, poisťovniam, fondom a investičným 


skupinám, pretože s miliardami z našich 
dôchodkových úspor si oni spravia biznis 
a nám hodia odrobinky. Tento systém je ri¬ 
zikový, pretože štát ručí iba za vklad, nie za 
výnos a bez výnosu to nebude dôchodok, ale 
almužna. Ako môže investičný fond vedieť, čo 
bude za 80 rokov? Oni nevedia ani to, čo bude 
pozajtra, inak by sa vedeli vyhýbať krízam. 
A najväčším sústom je povinnosť vstupu do 
tejto „reformy“ pre všetky nové ročníky, to 
nemá žiadna normálna krajina na svete. Ale 
to ICH nezaujíma, oni nepotrebujú dôchodok 
z penzijných zdrojov, ked im vystačia príjmy 
z kapitálu. 

3.) Mýtus č. 3 - Reforma verejnej sprá¬ 
vy. Tu snáď netreba nič vysvetľovať. Po tzv. 
reforme máme viac štátnych úradníkov ako 
pred reformou. Prenos kompetencií z cen¬ 
trálnej vlády (ako tak kontrolovateľnej) na 
regionálne vlády (VÚC) a miestne vlády 
(obce) je natoľko chaotický, že sa v ňom majú 
problémy vyznať aj ONI, nie to ešte obyčajní 
ľudia. Okresy sú zrušené, ale máme cez 200 
rôznych obvodných úradov. Kraje sa kryjú 
s VÚC a nikto nevie rozlíšiť, ktorý je ktorý. 
Úplný chaos je v BA, kde sa o korisť bije 17 
mestských častí, 5 obvodov, magistrát, kraj¬ 
ský úrad a VÚC. Ale ONI môžu byt pokojní, 
ONI po úradoch určite behať nebudú. 


4.) Mýtus č. 4 - Reforma zdravotníc¬ 
tva. Toto je to najhoršie, čo sa mohlo stať. 
Tu nejde o reformu, tu ide o bohapusté spo- 
platnenie zdravotnej starostlivosti, ktorá ale 
nikdy nebola úplne zadarmo. Zdravotníctvo 
platíme zo zdravotného poistenia a z daní, 
čiže už je raz zaplatené, prečo by sme ho mali 
platiť znova? A tu, vážení, nejde o 20 koru¬ 
ny, tu ide o platené kilometre na sanitkách, 
o 50 Sk za deň v nemocnici (a to si aj hajzlák 
musíte priniesť), a najmä o to, čo nás čaká od 
budúceho roka - tzv. spoluúčasť pacienta na 
lekárskych výkonoch, čo znamená 600Sk za 
zlomené rebro, 30 000 za encefalitídu a čo ja 
viem čo ešte. A ak vieme, že daňové zaťaženie 
sa neznížilo, tak musíme konštatovať, že ide 
o zavedenie dodatočného zdanenia - zdravot¬ 
níckej dane. Tú však ONI platiť nebudú, ONI 
sa liečia v rakúskych sanatóriách a nemec¬ 
kých kúpeľoch. 

Vo svetle uvedených mýtov - reforiem sa 
niet čo čudovať, ONI ich vítajú, pretože pre 
nich to nie sú mýty, pre nich sú to reálne 
výhody, reálne peniaze. Len potom netreba 
hovoriť o reformách, ktorých účinky budú 
využívať všetci. Všetci nie. Iba ONI. 

Slavo 


Nevinný Green, nevinný 
Palko, nevinná nenávisť 


Katolícky triumvirát Lipšic-Palko- 
-Fronc nám vo svojej križiackej výprave 
očistiť Slovensko od hriechu a zaviesť 
trocha stredovekom zatuchnutú „kate- 
chickú“ morálku prichystal ďalšiu novin¬ 
ku. Mohlo k tomu dôjsť napríklad takto: 

Boží lúč dorazí do Bratislavy. Najprv 
osvieti ministra spravodlivosti a zjaví mu 
hroznú pravdu o marihuane, ktorá je ne¬ 
bezpečnejšia ako alkohol, takže minister si 


alebo zatracovať marihuanu. Som však za to, 
aby sa jej užívatelia nekriminalizovali a aby 
sa táto droga legalizovala. Nevidím dôvod 
týchto ľudí kriminalizovat a trestať. Hrozba 
represie nikdy nikoho od experimentovania 
s drogami neodradila. Ak najprísnejší dro¬ 
gový zákon v EÚ bude schválený a bude 
sa dodržiavať naozaj dôsledne, skončia 
mnohí mladí aj starší „huliči“ za mrežami. 
Možno len na pár mesiacov, na výstrahu... 


Proti marihuane 


uvedomí, že jej užívanie treba potrestať. Kon¬ 
krétne troma až 10 rokmi odňatia slobody. 
A je tu novela Trestného zákona. Na rade je 
zásadový a tvrdý minister vnútra. Lúč ho ta- 
kiste osvieti a minister, ktorý sa v drogách ra¬ 
zom vyzná rovnako ako v oblasti sexuálnych 
vzťahov či literárnej kritiky zisťuje, že mari¬ 
huana je návyková vstupná brána k tvrdým 
drogám! A sú tu marihuanové razie kukláčov 
na stredných školách. Obaja ministri vedia, že 
na zatúlané aj poslušné ovečky všade číha dia¬ 
bolské pokušenie a zlo. Chcú mu čeliť spoločne 
a rozhodne, zo svojich ministerských kresiel. 

K jadru veci - zložky vnútra a spravodli¬ 
vosti, obe v rukách KDH, vykazujú výnimoč¬ 
ný a koordinovaný záujem kriminalizovat 
užívateľov marihuany. Nebudem obhajovať 


Ale možno aj na pár rokov, ak bude treba... 
(A vôbec, aká je pointa tejto výstrahy?!) 

Je evidentné, že marihuana nezapadá do 
oficiálneho katolíckeho obrazu sveta. Rov¬ 
nako ako tam nezapadá emancipovaná žena, 
gay, lesba či pomaly už povestný „ľavicový 
liberál“, ako zvykne minister Palko nazývať 
svojich oponentov, resp. všetkých zástancov 
progresívnych názorov a slobody voľby. Veľa 
vecí v dnešnom svete nezapadá do ich obra¬ 
zu z minulosti. A bude ich pribúdať. Oni to 
vedia, ale nevzdávajú sa. Preto, kým majú 
moc, budeme milostivé slovo božie, pretavené 
ministrami Lipšicom a Palkom do hmatateľ¬ 
nej represie väzenského múru a policajného 
obušku, počuť na Slovensku asi častejšie. 

vg 


Bohatí bohatnú... 


Keby Palko nebol nebezpečný, pre¬ 
tože má moc, bol by na smiech. Už opát 
táral do sveta svoje nenávistné pravdy 
o politicky zneužitom úbožiakovi Gre- 
enovi, ktorý trestnoprávne doplatil na 
to, že sa odvážil prezentovať svoj ne¬ 
populárny názor na verejnom mieste. 

Pripomeniem, že švédsky pastor v jednej 
zo svojich kázní označil homosexualitu za 
rakovinový nádor spoločnosti. Švédsky súd 
sa mu za jeho neohrozenú občiansku otvo¬ 
renosť exemplárne pomstil mesačným väze¬ 
ním. Chudák pastor disident. Musí bojovať 
proti socialistickej totalite ľudských práv... 

A náš odvážny minister Palko sa zastá¬ 
va jeho ľudského práva na slobodu prejavu. 
Pred poslancami branno-bezpečnostného 
výboru NR SR úlisné zmiernil svoje ťa¬ 
ženie proti občanom „vlastného“ štátu 
a uviedol, že diskusia na túto tému vznikla 
na základe nedorozumenia, resp. nedo¬ 
konalého poznania Greenových výrokov. 
Dokonca priniesol poslancom ich preklad. 

Neviem, ako sa prekladom dá zmierniť 
Greenov diskriminačný prejav, plný homo- 
fóbnej neznášanlivosti. Neviem, ako sa dá 
farizejstvom zmierniť Palko v strach z ho¬ 
mosexuálov, ktorý mocensky transformuje 
na politickú kartu - lov na voličov obdobne 
vystrašených a nenávidiacich všetko iné 
ako je tzv. norma - vedome tým zneužívajúc 
svoje postavenie, svoju moc na podnecova¬ 
nie nenávisti jednej časti občanov voči inej. 

Už ma otravuje katolícke vymývanie 
mozgov, že nepraktikovaná homosexua¬ 
lita je vlastne v poriadku, čo v preklade 
znamená, že s nikým nespiaci frustrovaný 
homosexuál je v poriadku, ale živý človek, 
ktorý žije a spí (vážení priatelia, áno, aj 
to) s tým, ku komu cíti psychickú a fyzic¬ 
kú náklonnosť, nikomu tým neubližujúc 
a sebe doprajúc vnútorne naplnený spo¬ 
kojný život (aké nechutné, amen!) - to už 
v poriadku nie je. Homosexulita je živá, 
pomerne bohato medzi ľuďmi (aj katolíkmi, 
pán Palko) rozšírená alternatíva citového 


a fyzického prežívania kvalitného života. 
Alternatíva k tzv. majoritnej heterosexuál- 
nej norme. Niekedy si dovolím o tej väčšine 
pochybovať, toľko poznám gejov a lesieb 
zo všetkých vekových a sociálnych vrs¬ 
tiev, ale to je na inú debatu... Vďaka, páni 
a dámy, za vašu majoritnú ponuku. Ďa¬ 
kujem, nie. Som šťastná vo svojej inakosti 
už preto, že sa nepodobám Palkovcom, 
Lipšicovcom, Čarnogurským, Hrušov- 
ským, Záhorským, Slotom a im podobným 
nositeľom jediných správnych myšlienok 
a správneho života. Vďaka, že nie som ako 
oni/ony. Nemohla by som sa na seba poz¬ 
rieť do zrkadla bez nevoľnosti v žalúdku. 

Už zase som osobná, emociálna a ne¬ 
príjemná. To sa ale len trápne opakujem po 
pánovi Palkovi - s tým rozdielom, že to ne¬ 
skrývam pod rúšku záchrany sveta pred ra¬ 
kovinou. Som osobná, pretože vnímam veľ¬ 
mi osobne nebezpečné ďalšie Palkove tvrde¬ 
nie, že homosexualita je problém a riešením 
nie je podľa neho tváriť sa, že to tak nie je. 

Neviem, kam až môže Palko a jeho 
druhovia vo svojom svätom boji proti 
akejkoľvek inakosti zájsť, neviem, kam 
až môže dosiahnuť ich moc a aké môže 
mat následky... Jedno viem určite. Mám 
týchto kecov už plné zuby. A začínam 
sa báť... Po rokoch sa opát začínam báť. 
Palko zatiaľ totiž povedal len A - homose¬ 
xualita je problém, treba ho riešiť. Kde je 
a aké bude B? Ako riešiť tento problém? 
Vyhostením na ľudožrútmi obývaný ost¬ 
rov? Trestnými postihmi? Charitou, keď 
sa s nami budú verní katolíci/katolíčky, 
budúci svätci, ženiť a vydávať, aby nás 
zachránili pred sírou pekelnou? Blázinca¬ 
mi? Koncentrákmi? Plynovými komorami? 
Odtiaľ už ale nebudeme môcť platiť dane... 

Hana Fábry 

Autorka je lesbická politická aktivistka 
Prevzaté z www.changenet.sk 
(redakčne krátené) 


Podľa Správy o svetovom bohatstve 2005 
(2005 World Wealth Report), ktorú zverejnili 
spoločnosti Capgemini a Merrill Lynch, celo¬ 
svetová hodnota majetku veľmi bohatých osôb 
druhý rok v poradí výrazne rástla. Celkový rast 
predstavoval ku koncu roka 2004 v porovnaní s 
predchádzajúcim rokom 8 %. Hodnota majetku 
prekročila 30,8 bilióna amerických dolárov. 

Počet veľmi bohatých osôb, t.j. osôb, ktorých 
čistý majetok presahuje hodnotu 1 mil. USD 
(bez započítania hodnoty ich hlavného sídla), sa 
zvýšil o 7,3 % na 8,3 milióna, čo v absolútnych 
číslach znamená celosvetový prírastok 600 000 
osôb. Na čele je Severná Amerika s takmer 10 % 
rastom na 2,7 milióna osôb, čím prekonala Eu¬ 
rópu s 2,6 milióna veľmi bohatých osôb. Miera 
rastu v juhovýchodnej Ázii prekročila 8 % a po¬ 
čet bohatých osôb vyskočil na 2,3 milióna. Rast 
tu bol dvakrát vyšší než v Európe. 

Slovensko v tohtoročnom ročníku štúdie 
nebolo sledované. Predpokladá sa však, že na 
Slovensku bude rásť počet bohatých osôb spô¬ 
sobený dynamikou ekonomiky, ako aj rovnou 


daňou, ktorá zrovnoprávňuje nadobúdanie pri¬ 
vátneho majetku s firemným. 

V Českej republike mali koncom roka 2004 
približne 11 800 osôb s viac ako 1 mil. USD v 
investičnom majetku, čo je oproti roku 2003 
nárast o 5,7 %. 

Analytici spracovateľov uvádzajú, že v dr¬ 
vivej väčšine ide o finančných špekulantov a 
osoby, investujúce akcie na kapitálových trhoch, 
prípadne zarábajúce na raste cien ropy. 

Rast v roku 2005 by mal byt v porovnaní 
s rokom 2004, ked došlo k najväčšiemu ekono¬ 
mickému rastu za posledných dvadsať rokov, 
miernejší. Celosvetový rast spomalí kombinácia 
radu faktorov vrátane rastúcej inflácie a úroko¬ 
vých sadzieb, ktoré budú mať negatívny vplyv 
na hodnotu finančných aktív. Dá sa teda očaká¬ 
vať, že v nasledujúcich piatich rokoch porastie 
bohatstvo milionárov na celom svete o 6,5 % a v 
roku 2009 dosiahne hodnotu 42,2 bilióna USD. 

35 % svetovej populácie žije na hranici 
príjmu 1 dolár denne na osobu. 

www.itnews.sk 

Asertivita • alternatíva k pasivite a agresivite 

alebo Ako sa k sebe správať ako liidia 


Slovo asertivita má svoj pôvod 
v latinčine - assere znamená tvrdiť, 
uisťovať, zdôrazňovať. V slovenčine sa 
niekedy nahrádza pojmami ako „zdravé 
sebapresadenie sa“ alebo „zdravé se¬ 
bavedomie“, pre potreby nášho článku 
sú tieto ale nepresné a nepoužiteľné 
aj vďaka ich zaužívanému spájaniu 
s „na úkor iných“. Uplatnením prvkov 
asertívneho správania ako spôsobu hu¬ 
mánneho presadzovania a obhajovania 
záujmov, postojov a názorov v procese 
komunikácie môžeme dosiahnuť, že jed¬ 
notlivec bude v sociálnom vzťahu aktív¬ 
ny, spolupracujúci, otvorený, úprimný, 
ochotný poskytnúť pomoc a podporu, 
citlivý, tolerantný, ohľaduplný a schop¬ 
ný pristúpiť na kompromis pri riešení 
problému z pohľadu spoločného cieľa. 

Pasivita - agresivita - asertivita 

Čo nám asertivita ponúka, prečo by sme 
mali byt „vyzbrojení“ asertívnymi spôsobi¬ 
losťami? V správaní sa človeka má pasivita 
rovnako ako agresivita hlboké korene - v mi¬ 
nulosti mali naši predkovia pri riešení kon¬ 
fliktov k dispozícii dva základné prostriedky: 
útek (pasivita) alebo boj (agresivita). 

Mnohí ľudia nevyjadrujú svoj názor, ne¬ 
povedia čo si myslia, lebo už dopredu sú „pre¬ 
svedčení“, že nepochodia a nebudú úspešní. 
Boja sa reakcie okoloia, obrazne, ale aj prak¬ 
ticky pred problémom utekajú, vnútorne sa 
však trápia. A keď, ako sa vraví, pohár pre¬ 
tečie a dostanú sa pod tlak, vo chvíli keď už 
nemajú kam utiecť, namiesto racionálneho sa 
uchýlia k emocionálnemu riešeniu a kompli¬ 
kujú situáciu. Pasívny človek nedokáže jasne 
vyjadriť svoje priania a potreby. Je neistý, 
spochybňuje alebo hneď ospravedlňuje svoje 
rozhodnutia, nemá jasno vo vlastných žela¬ 
niach a potrebách. Ľahko a rád sa prispôso¬ 
buje, odmieta zodpovednosť. Často premýšľa 
o tom, čo, kedy a ako komu povedal, či to 
bolo správne alebo vhodné a aké to bude mat 
následky. Je zbytočne bojazlivý a skromný. 
Z pohľadu asertívneho správania však treba 
pripomenúť, že určite nemožno každú pasivi¬ 
tu, pokoru či dokonca rezignáciu, vzdávanie 
sa, považovať za porážku. 

Protipól pasivity predstavuje agresivita, 
ktorej podstata spočíva v bezohľadnom presa¬ 
dzovaní sa na úkor iných. Človek uplatňujúci 
takýto postup sa prejavuje arogantne, bez 
rešpektu, násilnícky. Násilím sa rozumie ná¬ 
silie fyzické rovnako ako psychické, pričom 
to druhé môže tiež dosiahnuť kruté a sofis- 
tikované formy. Vďaka takémuto správaniu 
agresor niekedy dosiahne úspech, tento je 
však vykúpený rezervovaným až odmietavým 
vzťahom okolia k nemu, odstupom od neho. 
Agresora však názory ostatných v skutočnos¬ 
ti nezaujímajú. Rád by pôsobil autoritatívne 
a odvážne, ale výsledný dojem skôr vystihuje 
„pseudosebavedome“. Často vo svojom preja¬ 
ve používa sarkazmus a iróniu, „zahmlieva“ 
a informuje zavádzajúco a od veci, čím degra¬ 
duje osobu, ktorú informuje. Uspokojenie 
jeho potrieb a záujmov má byť dôležitejšie 
než všetko ostatné. 

Je dôležité uvedomiť si, že žiadny člo¬ 
vek nie je iba pasívny alebo iba agresívny. 
Vždy v sebe máme niečo z toho aj z onoho - 
u niekoho prevažuje pasivita, ale môžu nastať 
situácie, kedy reaguje agresívne a naopak. 
Keď si teraz predstavíme možné ľudské sprá¬ 
vanie ako priamku medzi dvoma extrémnymi 
pólmi pasivity a agresivity, asertivita bude 
niekde uprostred. 

Partner ako nepriateľ 

Oba spomínané extrémne spôsoby jed¬ 
nania majú spoločný základ, spoločného 
menovateľa - nositeľ takéhoto správania 
obrazne vníma druhú stranu ako súpera, 
ako nepriateľa, ktorého cieľom je škodiť mu. 
V prípade agresívneho typu sa navyše pre¬ 


javuje potreba „nepriateľa“ v komunikácii 
podľa možností „poraziť“. Jeho cieľom môže 
byť namiesto naplnenia zmyslu komunikácie 
pocit víťazstva, vedomie sily (napr. väčšej 
argumentačnej zručnosti) alebo masturbácia 
vlastného „nafukovacieho“ ega. Samozrejme, 
niekedy je nutné, napr. v dôležitej debate, 
argumentačne presvedčiť a vyhrať. Medzi¬ 
ľudské vzťahy, na ktoré chceme aplikovať 
asertivitu, však považujeme v tomto prípade 
za osobné. V nich je prvoradým zmyslom 
komunikácie maximálne možné priblíženie 
stanovísk a úplné vzájomné pochopenie sa, 
nie abstraktná súťaž o „pravdu“. Nezane¬ 
dbateľnú rolu zohrávajú tiež rôzne mocenské 
stratégie a „postranné úmysly“, ich vplyvom 
sa však zaoberať nebudeme. 



Protikladom týchto neproduktívnych 
a deštruktívnych prejavov je asertívne sa 
správajúci človek, ktorý je schopný a snaží 
sa presne a jasne vyjadriť o čo mu ide, ako 
hodnotí situáciu, čo si myslí, cíti a prežíva. 
Má v podstate pozitívny postoj k druhým 
ľudom a primerané sebavedomie. Dokáže po¬ 
čúvať, pristúpiť na kompromis, koná pokojne 
a rozvážne, pôsobí uvoľnene a na okolie klad¬ 
ne. Delí sa o svoj čas, o záujem, o skúsenosti, 
o zážitky - zdieľa svoj život s ostatnými. 

Hlavným zmyslom uplatňovania asertív- 
nych práv v živote je tak snaha nepripustiť 
manipulatívne správanie druhých ľudí voči 
nám. Typov osobností, ktoré manipulujú 
často, radi, väčšinou skryte, ale aj úplne drzo 
a otvorene, je viacero. Na ilustráciu stručne 
charakterizujeme niektoré z nich: 

Diktátor - autoritatívny šéf, učiteľ, rodič, 
partner, ktorého „povedal som“ je jednoznač¬ 
né a neodvolateľné. Odvoláva sa na tradície, 
skúsenosť, iné autority. Svoju pravdu považu¬ 
je za jedinú. 

Drsňák - agresívny človek, ktorí ukričí 
svoje okolie. Manipuluje svojou hrubosťou, 
vulgárnosťou a zastrašovaním. Myslí si, že 
len on má pravdu, má potrebu presadiť sa 
každých okoloností. 

Mafián - je ochrancom iného človeka 
dovtedy, kým mu ten slúži a zastáva jeho 
názory. Ak sa jeho postoj zmení, kritizuje ho, 
je ochotný ho až zničiť. Jeho krédom je „Kto 
nejde so mnou, ide proti mne.“ 

Vypočítavec - je dobrý herec a volí podľa 
toho, ako sa mu to práve hodí - bud taktiku 
cukru alebo biča, prípadne akože na všetko 
zabudol. Má však veľmi dobrú pamäť a v prí¬ 
hodnej chvíli to všetko „spočíta“. Klame. 

Brečtan - manipuluje s druhými tak, že 
sa prisaje na schopnejších ľudí s tým, že pred¬ 
stiera závislosť na nich, ale v skutočnosti na 
nich parazituje. Dokonale sa pretvaruje. 

Asertívne techniky 

Asertívny človek dokáže prehliadnuť 
manipuláciu týchto typov a aj za cenu straty 
určitých výhod ju odmietnuť, aby zostal sám 
sebou. V skratke: „Staneš sa tým, čím sa mô¬ 
žeš a musíš stať len vtedy, keď to budeš sám 
chcieť.“ Asertivita chráni pred manipuláciou, 
rieši rozpor medzi pasivitou a agresivitou, 


ochraňuje naše práva aj práva ostatných, 
učí povedať nie bez pocitu viny, učí požiadať, 
prijať kompromis a dospieť k dohode, učí 
rešpektovať a prejaviť záujem. Realizuje sa 
prostredníctvom komunikácie a dosahuje 
rôznu intenzitu: 

1. Základná asertivita - v správaní sa 
prejavuje jednoduchým vyjadrením citov, 
myšlienok, názorov a postojov, napr.: „Pote¬ 
šil ma tvoj záujem.“ alebo „Nemám chuť sa 
o tom rozprávať.“ 

2. Empatická asertivita - obsahuje vcíte¬ 
nie sa do pocitov druhých ľudí, napr.: „Viem, 
že s tým nesúhlasíš.“ 

3. Stupňovaná asertivita - uplatňuje sa 
vtedy, keď náš partner ignoruje naše stano¬ 
visko, či dokonca porušuje naše práva, napr.: 
„Poznám tvoj názor, ale trvám na svojom. Ber 
to prosím do úvahy.“ 

4. Konfrontatívna asertivita - používa 
sa v tých prípadoch, keď dochádza k rozpo¬ 
ru medzi slovami a činmi partnera, pričom 
žiadame vysvetlenie, doplnenie informácií, 
napr.: „Dohodli sme sa úplne inak. Chcel by 
som vedieť, prečo sa tak správaš!“ 

Namieste je teraz otázka , akým spôso¬ 
bom v praxi naplniť predchádzajúce 
stupne asertívneho správania? 

Odpoveď nájdeme v asertívnych technikách: 

Pokazená gramoplatňa - technika za¬ 
ložená na pokojnom a trvalom opakovaní 
toho, čo chceme, v presadzovaní si svojho bez 
pocitu zlosti. 

Otvorené dvere - technika, ktorá učí 
akceptovať kritiku správania sa - uznávam, 
že v tom, čo hovorí môj oponent môže byt 
kus pravdy, napr.: „Môžeš mat pravdu...“, „Je 
možné, že...“, Pripúšťam...“ 

Voľné informácie - technika, ktorá učí 
rozlišovať v konverzácii prvky zaujímavé a 
dôležité pre partnera a zároveň ponúknuť 
voľné, nevyžiadané informácie. Napr.: „Aj ja 
som mal ten problém. Poviem vám, ako som 
ho riešil, ak chcete.“ 

Negatívna asercia - technika, ktorá učí 
uznať si naše chyby a omyly tak, že súhlasí¬ 
me s kritikou našich skutočných negatívnych 
kvalít. Napr.: „Máte pravdu. Mal som si dávať 
väčší pozor.“ 

Negatívne vypytovanie - technika, kto¬ 
rá vedie k aktívnej podpore kritiky s cieľom 
použiť získané informácie alebo ich vyčerpať. 
Napr.: „Prečo tak postupuješ? Vysvetlíš mi 
to?“ 

Selektívne reagovanie - technika, ktorá 
umožňuje vyrovnať sa s kritikou, pričom na 
neadekvátnu, neadresnú či príliš všeobecnú 
kritiku nereagujeme. Umožňuje vyhnúť sa 
skratovým, unáhleným ale¬ 
bo podráždeným reakciám. 

Prijateľný kompromis 
- technika, podľa ktorej 
možno pristúpiť na prija¬ 
teľný kompromis v prípade, 
že nie je ohrozená naša 
sebaúcta. 

Asertívny kompromis - 
technika, ktorá nás oslobo¬ 
dzuje od agresivity a umož¬ 
ňuje nám nevzdať sa svojej 
požiadavky ani nabudúce, 
avšak až po adekvátnej ar¬ 
gumentácii. Napr.: „Dobre, 
dnes to teda nechajme tak, 
ale potrebujem tvoju pomoc 
čím skôr.“ 

Mlčanie - tiché priky¬ 
vovanie je niekedy viac ako 
slová, zvlášť s chápavým 
pohľadom, ktorý definitív¬ 
ne kritizujúceho presvedčí, 
že nie je dôvod pokračovať v 
kritike, a že všetko je úplne 
jasné. 


Asertívne správanie teda 
predpokladá: 

- voľné, jasné a spontánne vyjadrovanie sa 

- dostatočnú a otvorenú komunikáciu 

- akceptovanie a tolerovanie iných 

- samostatné rozhodovanie sa 

- dorozumenie sa dohodou 

- zbavenie sa predsudkov 

- pochopenie svojich práv, svojho postoja 
a svojej zodpovednosti v konkrétnej situácii 

- pochopenie práv, postojov a zodpovednos¬ 
ti ostatných v konkrétnej situácii 

Tým, že v asertívnej komunikácii hovorí¬ 
me to, čo si myslíme, zároveň neponižujeme 
ani sa nepovyšujeme, nepodceňujeme ani 
nepreceňujeme, prijímame kritiku a neobviňu¬ 
jeme iných - celkovo sa stávame istejšími. Ale 
pozor - aj asertivitu treba používať „s citom“. 
Netreba vždy útočiť so zbytočne „ťažkým kalib¬ 
rom“. Či už pasívne, agresívne alebo asertívne 
správanie, každé z nich môže mať aj manipu¬ 
latívne motívy a prejavy. Manipulácia prebieha 
práve a len vtedy, keď sme si vedomí, že určitou 
technikou alebo určitým spôsobom človeka 
ovplyvňujeme, a zároveň sme si vedomí, že 
dotyčnému človeku to niečím uškodí a nám to 
prospeje, že sa obrazne povedané „zvezieme na 
jeho chrbáte“. 

Zlepšenie si vlastných pozícií medzi ľuďmi 
s pomocou asertivity sa nedeje na úkor iných. 
Jedným z jej základov je totiž poctivosť voči 
sebe, čo znamená mať jasno v tom, kto som 
a čo cítim. Najlepšie výsledky má asertvita ako 
obrana proti manipulácii a dvaja asertívni ľu¬ 
dia sa vďaka lepšej komunikácii pravdepodob¬ 
ne dohodnú rýchlejšie a pohodlnejšie. Treba ale 
pripustiť, že v bežnej praxi sa nie vždy ľahko 
rozlišujú prejavy asertívneho správania od 
prejavov útočnosti, nepriateľstva a arogancie 
či prílišnej poddajnosti, podriadenia a servility. 
Sme len ľudia a dochádza aj k chybám a nedo¬ 
rozumeniam. 

Asertivita je jednoduchá križovatka ciest, 
z ktorých jedna nás vedie k pasívnemu, resp. 
agresívnemu správaniu a druhá k naplnenej 
sebarealizácii, slobodnému a spontánnemu ko¬ 
naniu. Učiť asertivite iných, ale aj seba samého 
znamená spolupodieľať sa v dlhodobej perspek¬ 
tíve na vytváraní ľudskej dôstojnosti. 

Súčasná asertivita má výrazne etický roz¬ 
mer. Na prvý pohľad môže pôsobiť „chladne“ 
alebo „príliš racionálne“, je však len na nás, 
kedy, ako a voči komu ju použijeme. Aj v me¬ 
dziľudských vzťahoch založených na rovnosti, 
solidarite a rešpekte je určite čo zlepšovať. 

Spracoval -mh- 


A na záver „Desatoro“ 

1. Mám právo posudzovať svoje vlastné správanie, 
myšlienky a emócie a byť za ich dôsledky sám 
zodpovedný. 

2. Mám právo neposkytovať žiadne zbytočné 
ospravedlnenia a vysvetľovania svojho správania. 

3. Mám právo posúdiť, či a nakoľko som 
zodpovedný za riešenie problémov iných ľudí. 

4. Mám právo zmeniť svoj názor. 

5. Mám právo robiť chyby a byť za ne zodpovedný. 

6. Mám právo robiť aj nelogické rozhodnutia. 

7. Mám právo byť nezávislý od dobrej vôle iných. 

8. Mám právo povedať Ja neviem“. 

9. Mám právo povedať Ja ti nerozumiem“. 

10. Mám právo povedať Ja to vidím inak“. 

Chomského nahrávky 

Tri audiokazety od What s Left 


John Dewey raz poznamenal, že „demokracia 
začína konverzáciou Ako tvrdia What's 
Left, tieto kazety sú pokusom rozšíriť tento, 
pre demokraciu tak rozhodujúci dialóg. 


Noam Chomsky hovorí 
o anarchizme 

Čas: 45 min,, nahraté 4, Marca 1997 

Počas tohto zhromaždenia novinárov 
Noam Chomsky odpovedá na otázky tý¬ 
kajúce sa anarchizmu a autority Svojim 
obvyklým neformálnym štýlom ide výrečne 
zas a znovu priamo k veci. Po otázke „Čo je 
anarchizmus?“, hovorí Chomsky o tom, že 
jeho základný princíp pochádza z klasické¬ 
ho liberalizmu a osvietenstva; že akákoľvek 
forma dominancie alebo autority, či už je 
v rodine alebo globálnej ekonomike, sa snaží 
demonštrovať, že je legitímna. 

Na otázku, čo je legitímna autorita Chom¬ 
sky odpovedá, že je „úlohou tých, ktorí majú 
autoritu, to demonštrovať“. Uvádza príklad: 
„Ak sa moja vnučka rozbehne cez cestu 
a ja ju schmatnem, je to autorita, a je mojou 
úlohou dokázať, že je opodstatnená a myslím, 
že keby proti tomu niekto namietal, vedel by 
som argumentovať, že je to legitímna auto¬ 
rita. Bremeno dokazovania je však vždy na 
tých, ktorí ju uplatňujú, a platí to, či už ide 
o mužov a ženy, rodičov a deti, vlastníkov 
a nájomníkov, štát a ľudí, ktorí mu slúžia, 
Medzinárodný menový fond a ľudí, ktorí sa 
riadia jeho príkazmi, kdekoľvek na svete... 
Takže neexistuje univerzálna definícia toho, 
čo je legitímna autorita. Je na tých, ktorí 
uplatňujú autoritu, aby dokázali jej legiti¬ 
mitu; na nich je bremeno dokazovania. Ak 
nedokážu niesť toto bremeno a vysvetliť, pre¬ 
čo je to, čo robia, legitímne, nemajú žiadne 
právo uplatňovať túto autoritu a anarchisti 
sú jednoducho ľudia, ktorí sa s tým snažia 
niečo robiť.“ 

Na otázku, či bola zodpovednosť 
presunutá na jednotlivcov, Chomsky 
odpovedal, že vyzývať k dokazovaniu 
musia ľudia. Vysvetľuje to tým, že „po¬ 
vedzme, je na ženách, aby protestovali 
proti štruktúram, v ktorých sa predpo¬ 
kladá, že budú umývať riad a ukladať 
deti do postele... (a) je na mužoch v pat¬ 
riarchálnych rodinách, aby čelili tejto 
výzve... Bolo by nádherné, ak by so zdô¬ 
vodňovaním autority prišli tí, ktorí sú 
v pozícii autority, to sa však deje zriedka; 
keď ste v pozícii autority, istým spôso¬ 
bom sa stotožňujete s hodnotami, ktoré 
hovoria, že je to správne a oprávnené.“ 
Chomsky má za to, že väčšina ľudí sa 
považuje za „slušných a poctivých“ 
a ako tvrdí,, je veľmi ťažké pozrieť sa do 
zrkadla a povedať: Som hajzel.“ 

Na otázku, či je štát legitímny, rea¬ 
guje svojim pokojným vecným štýlom: 
„Väčšina otrokárskych spoločností bola 
otrokmi akceptovaná ako legitímna 
a nevyhnutná.“ To isté môžeme dnes 
povedať o ľuďoch, ktorí majú svoje za¬ 
mestnanie „a takmer bez výnimky považujú 
postavenie, kde sa musia najímať, aby prežili, 
za legitímne... Indoktrinácia a propaganda 
v súčasnosti dosiahla takú mieru, že ľudia po¬ 
važujú túto formu podriadenosti za legitím¬ 
nu. Či by mali je iná otázka, faktom zostáva, 
že zatiaľ to tak je.“ 

Tento priamočiari lingvista si vytvoril 
„media-speak“ štýl, ktorým sa mu darí vy¬ 
svetliť libertariánske myšlienky a názory 
na svet. Témy, ktorým sa venuje sú rôzne. 
Od Španielskej občianskej vojny a Americkej 
občianskej vojny, po poukázanie na to, že „ak 
chce Líbya spraviť nejaké teroristické akcie, 
najme si množstvo ľudí a ked chcú vykonať 
teroristické akcie USA, najmú si teroristické 
štáty, veľkých machrov.“ Myslí si, že zodpo¬ 
vednosť zdôvodniť opodstatnenosť protestu, 
je zvyčajne na tých, ktorí si uvedomujú svoje 
podriadenené postavenie. No práve uvedo¬ 
miť si toto postavenie je to najťažšie. Chom¬ 
sky má veľmi citlivý a vecný štýl, ktorým sa 
dostáva k jadru veci a odkrýva nám, ako štát 
v skutočnosti funguje; osviežujúce a zároveň 
mrazivé počúvanie. 


Noam Chomsky diskutuje 
s Richardom Perlom 

Čas: 1 h 40 min,, 2 kazety, nahraté v r, 1999 

V tejto živej debate si Noam Chomsky 
a Richard Perle vymieňajú svoje odlišné po¬ 
hľady na históriu a motívy americkej zahra¬ 
ničnej politiky. Richard Perle bol tajomníkom 
ministerstva obrany od r. 1981 do r. 1987, 
a v čase tejto nahrávky pôsobil v AEI (Ame¬ 
rický inštitút pre podnikanie). 

Chomsky nahadzuje svoje obvyklé tem¬ 
po, nenútene pripomína fakty o čom, by 
táto debaty mala byť (každý rečník v úvode 
povie svoje stanovisko a druhý reaguje). 
Svoje vyjadrenia zakladá na publikovaných 
nahrávkach, správach a citátoch Richarda 
Perla a jeho spolupracovníkov, a poukazuje 
na to, ako USA šíria „poriadok“ po svete. 
Vo vzácnom momente, keď prestáva použí¬ 
vať priame citáty, ponúka svoj osobný názor 
a poznamenáva, že „Reaganova administra¬ 
tíva je zodpovedná za zverstvá, ktoré sa dajú 
prirovnať k zverstvám Pol Pota.“ 

Richard Perle odpovedá nesúvisle, keď 
hovorí, že nevidel žiaden z týchto dokumen¬ 
tov či správ a neskôr tvrdí, že nemôžeme 
veriť všetkému, čo čítame vo vládnych do¬ 
kumentoch (čomu sa publikum nestačí čudo¬ 
vať). Perle tápe a tvrdí, že Chomsky nemôže 
chápať spôsob, akým pracuje vláda, pretože 
nikdy vo vláde nebol. Väčšinu svojho času 
hovorí od témy a dokáže povedať len veľmi 
málo podstatného. Ked si začne uvedomovať, 
že nesedí pred „svojim“ publikom, vyvoláva 
veľké pobavenie. 

Publikom položené otázky vedú k debate 
o tom, kto vlastne robí zahraničné politické 
rozhodnutia USA. Čo sa týka definovania 
„terorizmu“ a používania „preventívnych 
síl“ (proxy forces) Spojenými štátmi na usku¬ 
točňovanie štátom podporovaného terorizmu, 



Perle dáva niekoľko jednoslovných odpovedí, 
z ktorých je jasne vidieť jeho „nahotu“. Jeho 
rozpaky sú ešte očividnejšie, ked sa pokúša 
brániť izraelské akcie, načo Chomsky zacitu¬ 
je z izraelských vládnych záznamov publiko¬ 
vaných v hebrejštine, ktoré priamo vyvracajú 
Per love tvrdenia. 

Prvá otázka, ktorú som položil sám sebe 
bola, prečo sa toho Richard Perle vôbec zú¬ 
častnil? Možnože jeho zločinom je práve to, 
že nedokáže prestať hovoriť. Tak či onak, je 
skutočne príjemné počuť bezradnosť v jeho 
hlase. 

Noam Chomsky - pohľad 
do pekla 

Čas: 2 h 16 min,, nahraté 22, marca 2002 

Táto prednáška bola benefičná pre Cen¬ 
trum pre mier a spravodlivosť Peninsula 
v kalifornskom Palo Alto. 

Chomsky začína tým, že pripomína, že 
ked prišla pred 20 rokmi do úradu Reaganova 
administratíva, deklarovala, že stredobodom 
americkej zahraničnej politiky sa stane voj¬ 


na proti medzinárodnému terorizm a že sa 
sústredí na Strednú Ameriku a Stredný Vý¬ 
chod. Toto bolo opätovne deklarované po 11. 
septembri, tá istá vojna, tá istá rétorika, tí 
istí ľudia. A aj praktické kroky viedli podob¬ 
ným smerom. Ale o tejto nie tak dávnej histó¬ 
rii nebolo povedané nič, hoci na miestach ako 
Stredná Amerika a Stredný Východ nezabud¬ 
li, že „ochrancovia civilizácie“ spustili tero¬ 
ristické kampane bezprecedentného rozsahu 
a násilia, ktoré niekoľkonásobne prevyšovali 
„skutočný“ terorizmus. Ponúka príklad akcií 
Turecka proti Kurdom, ktoré boli organizo¬ 
vané, platené, podporované a podnecované 
z Washingtonu, najmä Clintonom. Turecko 
sa tak stalo jedným z popredných príjemcov 
americkej pomoci a dostalo od USA 80 % 
zbraní. Represie voči Kurdov na juhovýchode 
Turecka sa dajú považovať za „americkým 
modelom“ vedenia vojny proti terorizmu. 

V r. 1999 sa ohnisko pozornosti presu¬ 
nulo na Kolumbiu. Nasledovala ďalšia veľká 
vojna proti terorizmu, podobná tým pred¬ 
chádzajúcim. Chomsky pripomína svojim 
poslucháčom, že základom americkej politiky 
je, že „terorizmus je vedený ostatnými proti 
Spojeným štátom; ak my zasahuje proti nim, 
nie je to terorizmus. V Spojených štátoch je 
táto „pravda“ univerzálna, v literatúre ani 
inde nenájdete výnimku.“ 

Chomsky poznamenal, že dnes je 40. vý¬ 
ročie dňa, kedy Kennedy ohlásil, že americké 
letectvo bude bombardovať južný Vietnam, 
čím inicioval začiatok chemickej vojny za 
účelom zničiť úrodu prostredníctvom „úrad¬ 
ne schválených“ útokov napalmom. 

„Spojené štáty a ich spojenci sú prednými 
teroristickými štátmi,“ hovorí, načo veľká 
časť poslucháčov vykrikuje a tlieska na znak 
súhlasu a Chomsky, bez toho, aby sa zastavil, 
pokračuje v svojej v prednáške. „Aby získalo 
oprávnenie pre svoje zverstvá v Čečensku, 
Rusko sa s radosťou účastní 
vojny proti terorizmom... to 
isté Čína, Izrael, ... Turecko 
zvýšilo represie a teraz sa mu 
za tieto snahy dostáva úcty.“ 

Po 11. septembri a po 
Bushovej srdcervúcej otázke 
„Prečo nás nenávidia, ked 
my s nimi zaobchádzame tak 
dobre?“ (sála sa otriasa smie¬ 
chom), sa niektoré americké 
médiá začali pýtať na zámož¬ 
ných moslimov, bankárov, 
právnikov, manažérov, atď. na 
Strednom Východe. Prirodze¬ 
ne, opovrhujú Bin Ládinom, 
pretože sú jeho hlavnými cieľ¬ 
mi, ale ukazuje sa, že najviac 
kritiky smerujú k Spojeným 
štátom, pretože sa dôsledne 
stavajú proti demokracii a ne¬ 
závislému rozvoju a podporujú 
skorumpované a kruté režimy, 
ako napríklad dnes už 35 rokov 
trvajúcu izraelskú vojenskú 
okupáciu. 

Chomsky sa takto postupne 
dostáva od CIA k studenej vojne a americké¬ 
mu terorizmu a ani si nestihnete uvedomiť 
a je po časti prednášky, ktorej mu ľudia kla¬ 
dú otázky a on odpovedá. Ako je možné, že 
Chomského je možné počúvať do nekonečna? 
Disponuje obrovským množstvom faktov, 
čísel a citátov a aj ich používa, pričom publi¬ 
kum niekedy skutočne prekvapia. Napríklad: 
„Spojené štáty vedú diplomovaný šialenci.“ 
Nestáva sa často, že by niekto z nás mal mož¬ 
nosť počuť tak zhustenú históriu udalostí, 
ktoré ničia náš svet a ľudí, očistenú od poli¬ 
tického jazyka a prezentujúcu pohľad obetí. 
A hoci je zvuková kvalita nahrávok niekedy 
nie najlepšia a témy sa opakujú, je to veľmi 
dobrý zdroj, ktorý stojí sa to zohnať si. Dobrá 
práca, WhaUs Left. 

Podľa časopisu Direct action č. 33 
vydávaného Solidarity federation (MAP 
Veľká Británia) spracoval Patrik Kráľ 


Tak trochu iná káva 

Pred desiatimi rokmi sa štyridsať malých 
farmárov z okolia mesta Tenejapa 
v mexickej provincii Chiapas rozhodlo, že 
už nebudú predávať svoju kvalitnú kávu 
miestnym „kojotom“ (odberateľom), ktorí 
im neplatia ani zďaleka toľko, koľko je hod¬ 
nota ich bôbov. Založili družstvo Kulaktik 
a začali predávať svoju kávu na fair-trade 
trhu. Uvedomovali si, že musí existovať 
lepší spôsob života, než ten doterajší, kedy 
boli muži svojou zúfalou situáciou nútení 
odchádzať pracovať na plantáže cukrovej 
trstiny na pobrežie alebo dokonca podnikať 
nebezpečnú cestu cez hranice do USA 
a hľadať tam prácu. 
Ako príslušníci opovrhovaného etnika 
majských indiánov, ktorí sú v Mexiku na 
najnižšom mieste spoločenského rebríčku, 
nemohli prakticky počítať so žiadnou pod¬ 
porou od vlády. Farmári sa preto nakoniec 
odhodlali založiť vlastnú organizáciu pesto¬ 
vateľov kávovníkov - družstvo Kulaktik. 
Situácia v oblasti je zložitá, väčšinu 20. sto¬ 
ročia tu vládlo napätie. Preto je bezpečnosť 
jednou z prvých vecí, ktorú Juan Lópéz, 
súčasný predseda združenia, zdôrazňuje, 
keď hovorí o zlepšeniach, ktoré im zdru¬ 
ženie prinieslo. „Spojili sme sa do jednej or¬ 
ganizácie, ktorú musíme udržiavať a riadiť, 
aby sme boli schopní predávať našu kávu 
v rámci fair-trade. To nám pomáha odpútať 
sa od niektorých miestnych problémov 
a zdĺhavých konfliktov.“ 
Fakt, že prakticky akýkoľvek typ organi¬ 
zácie vzbudzuje medzi miestnymi ľuďmi 
nevôľu a podozrenie, ich len povzbudil k 
väčšej aktivite. Okrem lepšej ceny za kávu 
im partnerstvo s fair-trade organizáciami 
umožnilo nezávislý prístup na medziná¬ 
rodný trh a možnosť využiť poradenské 
služby v oblasti marketingu a prechodu na 
ekologickú produkciu. 
Päť rokov po založení Kulaktiku 
sa k organizácii pridružili pestovatelia zo 
susednej oblasti Cancuc. Združenie má 
dnes 150 členov, ktorí obvykle obhospoda¬ 
rujú zhruba 1,5 hektáru s priemerne 1 200 
kríkmi. Pre rok 2002 naplánovali zozbierať 
175 ton kávy, z ktorých tretina už má alebo 
bude mať ekologickú certifikáciu. Všetka 
káva sa bude predávať cez štruktúry fair- 
-trade. Vzhľadom k tomu, že ekologická 
produkcia sa dobre osvedčila a farmári 
za ňu dostali vyššiu cenu, pripravujú na 
transformáciu aj všetky zvyšné pozemky. 
Podobne ako pre milióny ďalších pestova¬ 
teľov kávy po celom svete bol pre Kulaktik 
jedným z kľúčových momentov prístup k 
úveru. „Spojili sme sa so šiestimi ďalšími 
domorodými združeniami pestovateľov 
kávy, ktorí predávajú na fair-trade trhu,“ 
vysvetľuje Juan López. „Žiaden pestovateľ 
v regióne nemôže čakať, kým skončí zber 
a odberatelia mu zaplatia za jeho pro¬ 
dukciu. Keby sme však o úver žiadali ako 
malá skupina, určite by sme ho nezískali. 
Nečudujem sa, že je veľký záujem pripojiť 
sa k nášmu združeniu. S fair-trade môže¬ 
me zaistiť prinajmenšom základné potreby 
našich rodín. Ostatní sa zdajú byt smutní 
a utrápení. Snažia sa nájsť iné cesty ako 

prežiť.“ 

Peniaze, ktoré Kulaktik získal naviac, 
umožnili investície do zlepšenia techno¬ 
lógie zberu a prípravy pre export, čo sa 
prejavuje tak vo vysokej kvalite kávy, ako 
aj v cene. Farmári postavili zásobníky pre 
triedenie a fermentovanie kávy. Minulý rok 
kúpili nákladné auto, ktoré im uľahčuje 
zber a dopravu bôbov. K desiatemu výročiu 
založenia družstva pripravujú slávnosť, pri 
ktorej by chceli otvoriť rozšírené 
skladovacie priestory. 

Podľa informácií 
z www.fairtrade.org.uk 
spracoval Jaroslav Turriz 

„a potom sa to začína všetko rýchlo vyvíjať a my 
sme tam s kamerou - šialenstvo, silné momenty“ 


AK KRAAKje nemecký kolektív 
nezávislých dokumentaristov. Počas 
svojej práce zavítali pred dvomi 
rokmi aj do Bratislavy, kde zbierali 
materiál pre dokument o pohraničnej 
politike EU. Keď sme sa neskôr stretli 
v Berlíne a zúčastnili na premietaní 
ich dokumentu o argentínskej fabrike 
Zanon, prisľúbili, že urobia všetko, čo 
sa dá, aby sa tento dokument mohol 
distribuovať aj u nás. Nedalo mi teda 
nepoložiť niekolko otázok Suzanne, 
jednej z členiek tohto netradičného 
kolektívu. Rozhovor vznikol v januári 
2005, pýtal sa Michal Tulík. 

4 Kedy a za akých okolností vznikla 
myšlienka založiť AK Kraak? 

Začali sme obsadzovať budovy a dvaja z nás sa 
už poznali zo štrajku na univerzite. Počas 
štrajku sme sa podieľali na študentskom 
videomagazíne. Robili sme pre nich videoklip, 
ale povedali, že ho nepremietnu, lebo je hrozný. 
Takže, o pol roka neskôr sme si vo squate 
(pozn. red. - squat je pomenovanie pre 
neobývaný priestor obsadený za účelom 
bývania a zvyčajne aj sociálno-kultúrnej 
činnosti) povedali, že si urobíme niečo vlastné, 
a to squaterský videomagazín. Od hnutia pre 
hnutie. Brali sme to ako zábavu. Malo to byť 
niečo ako squaterské správy, ale v skutočnosti 
to bol mix rôznych spôsobov ako podať jeden 
príbeh, ironická hra so zámerom podať správy 
a zobrazenia „malého sveta squaterskej 
subkultúry.“ Zvyšok magazínu tvorila reflexia 
a kritika politických diskusií a gýčové 
videoklipy, ktorými sme chceli motivovať ľudí, 
aby pridali ruku k dielu. Premietali sme 
diskusie a akcie, ktoré sa v tej dobe konali 
medzi nami v hnutí, ako aj tie, ktoré nám 
chýbali... 

4 Čo znamená tá skratka? 

Skratka znamená „Aktuelle Kamera“, čo bol 
spravodajský magazín v NDR, ktorý bol veľmi 
ideologický a husto protikapitalistický. Pre 
nás to bol fór, lebo neustále predstierali, že sú 
neutrálni, ale bolo očividné, že k neutralite 
majú dosť ďaleko. Mimochodom, neveríme 
v neutrálnu žurnalistiku. To, čo hovoríš, závisí 
od tvojho pohľadu na vec, tvojho postavenia 
a zázemia. Takže ten názov sme použili, aby 
sme sa predstavili ako spravodajský magazín 
squaterov. Na začiatku sme ani nepomysleli 
na to, že by nám to mohlo vydržať tak dlho. 

Ale ľuďom sa to páčilo a nám tiež. Kraak 
je odvodené od „kraaken“, čo v holandčine 
znamená „obsadit/osquatovat dom“. „Krake“ 
znamená v nemčine chobotnica a preto sme si 
ju dali aj do nášho symbolu. 


4 Ste spokojní s naplnením myšlienky, 
ktorá stála pri zrode AK Kraak? 

Na začiatku sme boh. Boh sme v úžase, 
lebo squaterom sa to fakt páčilo. Keď sme 
začali natáčať na demonštráciách, ľudia, 
ktorí nás nepoznali, na nás kričali „kretén 
kameramanský!“. To sa ale rýchlo zmenilo, 
lebo všetci chodili na naše premietania. Bola 
tam atmosféra akoby išlo o domáce video a ľudí 
to podnecovalo k premýšľaniu, lebo na jednej 
strane nenávideli médiá a na strane druhej 
v nich chceli byť. To všetko sa dialo roky 
predtým, ako vznikla Indymedia. Každopádne, 
noví ľudia zo squaterského hnutia sa pridali 
k AK Kraak a to bolo super. 

4- Ako si vyberáte „príbeh“, o ktorom 
urobíte dokument? 

Spočiatku to vždy vychádzalo z pocitov. Ľudia 
si vyberali, čo mali radi, niečo, čo ich nadchlo. 
To bolo dobré, lebo takto sme boh všetci 
zapálení pre vec. Na druhej strane, niektoré 
veci chýbali. Nechceli sme dokumentovať 
iba ľahké, vzrušujúce, módne témy, ale vziať 
si pod lupu aj veci nie tak viditeľné, viac 
komplikované či kritické. Zároveň ale nebolo 
ľahké ubrániť sa pocitu, že chceš „nakŕmiť 
obecenstvo“. Je to sila sedieť medzi 200 ľuďmi, 
ktorí čakajú na začiatok filmu a vidieť ich ako 
sa smejú a bavia sa - je ľahké uspokojiť sa 
s tým. Myslím si, že istým spôsobom sme boh 
veľmi pohodlní a málo sme riskovali. Aj kvôli 
tomu si myslím, že AK Kraak dnes už nie je 
tak dôležitý, pretože, ak mám hovoriť 
o videomagazíne, bez squaterského hnutia už 
nij ako nenapreduj e... 

Okrem toho ale robíme iné projekty, rôzne 
dokumenty, ktoré sú viac alebo menej dobré. 
Ale samotný začiatok bol o magazíne. Bolo 
to niečo skutočne mimoriadne - tá sila sa ale 
časom vytratila. Ono, pravda je aj to, že padlo 
aj samotné hnutie. A na ňom sme boh veľmi 
závislí a stále sa cítime byť jeho súčasťou. 
Minimálne ako jednotlivci, lebo ľudia v AK 
Kraak - vrátane mňa - začali robiť vlastné 
menšie projekty, napríklad vo dvoch. Myšlienka 
kolektívu sa veľmi neujala. OK, stále sme 
kolektív, ale s množstvom slabých miest. 

4 Je pre mňa vždy fascinujúce vidieť 
dobrý dokument a premýšľať o tom, 
ako to tí ľudia všetko dokázali. Môžeš 
povedať, čo všetko vyžaduje natáčanie 
dokumentu a ako dlho trvá výroba? 

Pekelne dlho!!! A vždy niekde uprostred 
a najmä na konci začínam byt zúfalá, lebo mám 
pocit, že projekt je ako obluda, ktorá požiera 
môj čas a pritom je to aj tak zlé a bude to chcieť 
hromadu ďalšieho času, kým to bude dobré... 
Proste zúfalstvo!!! 


4 Ako sa na svoje projekty pripravujete? 
Aký je proces? Máte nejaké filmové 
vzdelanie? 

To je ďalšie slabé miesto... Pripravujeme sa 
veľmi málo a vždy je to vidieť na výsledku. 
Zvyčajne vhupneme do situácie, myšlienky, 
akcie a potom sa to začína všetko rýchlo 
vyvíjať a my sme tam s kamerou - šialenstvo, 
silné momenty. A potom si človek uvedomí, 
že má tony materiálu na spracovanie a tu sa 
začína vytvárať nejaká koncepcia. Túto chybu 
robíme hlavne preto, lebo nemáme filmové 
vzdelanie a zvyčajne sme veľmi emocionálne 
zainteresovaní. Lepšie by bolo urobiť si 
koncepciu na začiatku. Už to robím 15 rokov (!) 
a mám stále rovnaký problém, hoci si to dobre 
uvedomujem. Niekedy mám pocit, že sa nikdy 
nepoučím. 

4 Môžeš v krátkosti predstaviť 
dokumenty, ktoré ste zatiaľ vyrobili? Aké 
máte plány do budúcnosti? 

Uuuuh, toho je kopec! Prosím ta, mrkni sa 
na náš web http://akkraak.squat.net. Stála 
som pri zrode AK Kraak. Potom som sa začala 
zaoberať „hnutím proti globalizácii.“ A odtiaľ 
som prešla k Latinskej Amerike, ktorej sa 
venujem už 3 roky. Práve teraz sme dokončili 
video o policajnom násilí v slumoch v Rio 
de Janeiro, ktoré sme robili s miestnymi 
videoskupinami. O týždeň odlietam do Ria, kde 
budeme mat turné s týmto videom po slumoch 
a na Svetovom sociálnom fóre spoločne 
s matkami obetí zabitých políciou. Preto mám 
teraz toľko práce a ťažkostí s odpovedaním na 
tvoje otázky... 

Pre vás by mohlo byť zaujímavé video 
o hraniciach, ktoré je vlastne akousi túrou 
troch členov AK Kraak po krajinách na 
hranici EÚ. Viac informácií je na webe. Je 
to o skúsenostiach z rôznych hraníc, sú tam 
výpovede aktivistov zo Srbska, Bulharska... 
rozprávanie, Cigáni a kopec iných vecí. 
Hovoríme tam o migrácii do a von z Európy. 
Inak, keď dokončíme video o Brazílii 
o policajnom násilí, bolo by super, keby ste ho 
otitulkovali a šírili u vás! 

4 Keď sme robili titulky k videu o továrni 
Zanon, mali sme problém s prekladom 
slova „nationalisation“. Čo je tým 
myslené - klasické znárodnenie 
v zmysle zoštátnenia alebo 
kolektivizácia v anarchistickom zmysle 
zospoločenštenia? 

Je pravda, že tento pojem je trocha mätúci. 

Oni tým myslia to, že fabriku by mal vlastniť 
štát, ale popri tom by malo fungovať isté 
zospoločenštenie. Teda, že pracujúci by sa 
naďalej organizovali ako doteraz. Dnešná 


situácia je taká, že štát dáva všetkým 
obsadeným továrňam ponuku, že 2 roky môžu 
fungovať ako družstvo. Potom majú možnosť 
odkúpiť továreň, no musia splatiť všetky staré 
dlhy, ktoré zanechal pôvodný vlastník. Väčšina 
tovární to ale nedokáže. Problém je aj v tom, že 
vo väčšine z nich sú fakt staré a rozpadávajúce 
sa stroje. V Zanone tento problém nie je až tak 
vypuklý, lebo má relatívne dobré technológie. 
Sú tam veľmi moderné stroje, ktoré inde nie 
sú. Zanon je jedna z mála tovární, ktorá bola 
vždy proti družstevnému modelu. Mnohé iné 
továrne ho prijímali, nie preto, že by sa im 
pozdával, ale preto, že tým získavajú 2 roky. 
Vieš, kto vie, čo bude o 2 roky... 

4 Predpokladám, že veľa peňazí sa 
vám nevracia. Ako máte zorganizovanú 
výrobu, distribúciu a predaj? 

Uhhhh a je tu ďalšie slabé miesto! Sme úplne 
na mizine! Posledné stretnutia pre nás boh 
hotovou pohromou. Ono to vlastne fungovalo 
vždy nejak takto, ale teraz do dosiahlo fakt 
kritický bod. Zmeňme tému. Príčiny dnešného 
stavu sú na dlhú debatu. Možno inokedy. Ide 
o už spomínanú otázku kolektívu: kto sa cíti 
byť zodpovedný za nudné veci ako distribúcia, 
vybavovačky a tak... 

4 Cítite sa byť súčasťou anarchistického 
hnutia? Ak áno, ako vnímate svoje miesto 
v ňom? 

Keď si mi vysvetľoval pointu, zameranie 
a zmysel vydávania Podaj ďalej, myslím, že AK 
Kraak je o tom istom. Každý z AK Kraak sa na 
to pozerá dosť inak, naša skupina je 
v skutočnosti veľmi rôznorodá. Takže budem 
hovoriť len za seba. Mám anarchistické korene, 
ale myslím si, že čo je dôležité je ísť za svoje 
hranice, za svoje zvyky, za svoju realitu. Práve 
preto sa pre mňa cestovanie po Latinskej 
Amerike stalo tak dôležité, pretože zrazu som 
bola konfrontovaná s o dosť inou realitou 
ako je tá naša - a tiež tá, ktorá je v rôznych 
subkultúrnych „getách“. Vrátila som sa 
a bola som fakt šokovaná z bohatstva a našich 
pseudoradikálnych blábolov, ktoré 
v konečnom dôsledku nemajú veľa spoločného 
s nejakou víziou či vôľou bojovať za niečo. 

Došlo mi, že ľudia tu sú úplní ignoranti, pokiaľ 
ide o čokoľvek, čo nepasuje do ich debilného 
subkultúrneho módneho vzoru. Kvôli tomu 
som začala oveľa viac cítiť potrebu konať 
osobne, čo pre mňa znamená pokračovať 
s natáčaním, ale spoločne s inými ľuďmi alebo 
projektmi. 

Vďaka za rozhovor. 

info: http://akkraak.squat.net 


RECENZIE 


Pád Tretej ríše 

Asi netreba predstavovať tento nemecký 
koprodukčný film s relatívne kvalitným 
hereckým obsadením. Úvodom treba 
povedať, že scenár sa drží historickej reality 
a málo vecí vo filme je vymyslených. Niektoré 
rozhovory sú dokonca doslovné. Celý dej 
zachytáva vlastne posledné tri týždne 
Hitlerovho života. Hlavnou „rozprávačkou“, 
resp. osobou, ktorej príbeh je vo filme nosný, 
je Hitlerova sekretárka, ktorá vojnu prežila 
a dožila sa relatívne vysokého veku. 

Pre milovníkov akčných vojnových filmov 
to musí byt isté sklamanie, pretože väčšina 
filmu sa odohráva v bunkri pod ríšskym 
kancelárstvom. Z historického hľadiska je 
filmu málo čo vyčítať. Výhrady však mám 
k určitým metódam spracovania. Nejde mi 
o vykreslenie samotného Hitlera. To vítam, 
Hitler nebol diabol ani monštrum, bol to 
nefajčiaci, abstinentský vegetarián, ktorý 
mal rád psov a aj (nech to vyzerá akokoľvek 
neuveriteľne) ľudí, samozrejme určitých ľudí. 
Všetko to desivé zlo nacizmu nebolo prácou 


diabla, ale obyčajného človeka s afektami 
a súkromím. Výčitky mám voči duchu, 
ktorý je jasne prítomný počas celého filmu, 
a ktorý mi jasne našepkával - ľutuj ich, ľutuj 
ich, ľutuj ho!!! Rusi sú tu vykreslení ako 
krvilačné šelmy, ktorých jedinou úlohou je 
znásilniť čo najviac nevinných nemeckých 
žien, ale zmagorené deti z Hitlerjugend 
sú tu 20 minút ospravedlňované, pretože 
boh zblbnuté, vytreté a zmanipulované. 

Ruskí vojaci neboli zmanipulovaní? 
Sugestívne zábery na zničený Berlín? A ja sa 
pýtam: Moskva, Petrohrad, Varšava, Kyjev, 
Belehrad, Budapešť neboli zničené? Nemci 
sa tu vykresľujú ako obete Hitlera, ale ten 
je v súbežnej dejovej linke vykresľovaný ako 
normálny človek. Síce pod tlakom a v strese, 
ale normálny. 

Herecký výkon hlavnej postavy je 
obdivuhodný, ale celý film sa mne, ako 
antifašistovi, zdá plytký a neobjektívny. Nie 
explicitne - málo dialógom či záberom sa 
dá vyčítať zaujatosť - ale vyznieva mi tak 
celkový implicitný kontext. 

Slavo 


Továreň v rukách pracujúcich 

Maté, hlina a výroba 

(AK Kraak, 2003, 53 min., CD-R/DVD) 

Dokument z produkcie AK Kraak zachytáva 
históriu boja továrne Zanon. Po krachu argentínskej 
ekonomiky v roku 2001 sa naplno začínajú prejavovať 
rôzne sociálne hnutia a experimenty. Zamestnanci 
továrne Zanon odmietajú opustiť fabriku a ísť na 
podporu a rozhodnú sa, že továreň začnú spravovať 
sami. Dokument zachytáva každodenný život 
v továrni, úvahy zamestnancov o tom, čo dokázali 
a čo všetko tomu predchádzalo, ako to zasiahlo do 
ich osobných životov a zmenilo pohľad na svet... Ide 
o príbeh samosprávy pracujúcich na princípoch priamej 
demokracie zdola, bez šéfov a odborových byrokratov, 
ktorý je príbehom boja z 21. storočia. Príbehom, ktorý 
je v dnešnom svete jedinečný. A hoci sa miestami 
objavujú myšlienky o dôležitosti politickej strany 
v tejto špecifickej situácii, po vzhliadnutí dokumentu 
v človeku zostane skôr otázka „A načo vlastne?!“. 

Slovenské titulky a vydanie na CD-R a DVD pri¬ 
pravilo Nakladateľstvo Bod Zlomu ako svoju 6. publiká¬ 
ciu a je dostupný (spoločne s veľkým množstvom sociál¬ 
ne orientovaných kníh, časopisov, brožúr, CD a CD-R...) 
na adrese Červeno-Čiernej Distribúcie: 

ČČD, PO Box 16, 840 08 Bratislava 48; 
email: ccdistribucia@yahoo.com 
(mt) 

Kapustné placky 

500 g kyslej kapusty (polovica sáčku), 2 vajcia, 1 cibuľa, 3 strúčky cesnaku, 5 polievkových 
lyžíc hladkej múky, 2 polievkové lyžice strúhanky, mleté čierne korenie, sladká paprika, 
majoránka, soľ, vegeta 

Kyslú kapustu môžeme premyť, pridáme múku, strúhanku a vajcia. Cesnak pretlačíme 
a cibuľu nastrúhame alebo pokrájame na malé kocky Podľa chuti pridáme soľ, korenie, 
papriku, majoránku a vegetu. Všetko spolu dobre premiešame a vytvoríme cesto. Na 
rozpálenom oleji vyprážame na malé alebo veľké placky. 

Ak ti chutili alebo máš iný vegerecept, s ktorým sa chceš podeliť, pošli ho na adresu redakcie. 
Jednoducho PODAJ ĎALEJ! 

(m f) 



Vtipy 

Na podnikovej schôdzi sa hovorí o plnení plánu. Riaditeľ sa 
obráti na svojich zamestnancov s otázkou: „Poviete mi, čo 
budeme mat, keď budeme všetci pracovať na 125 percent?“ 
Z davu sa ozve: „Hovno a štvrť!“ 

Maťko: Poďme sa hrať na dementov. 

Kubko: Tak dobre, ale ako sa hrá na dementov? 

Maťko: Vezmeme si montérky a pôjdeme v sobotu 
a v nedeľu do roboty. 

ŕ - 


podaj 


spoločne vydávajú Priama akcia a ČSAF. 

Názory redakcie sa nemusia nutne stotožňovať s názormi vyplývajúcimi 
z príspevkov. 

Kopírovanie a iné šírenie je vítané. 

www.priamaakcia.sk, pa-map@safe-mail.net, www.csaf.cz bratislava@csaf.cz 
Postrehy, komentáre a články posielajte na adresu redakcia@safe-mail.net 
alebo na poštovú adresu Podaj ďalej, PO BOX 16, 840 08 Bratislava 48 

< _ > 



Tak prisahám! 

Chcel by som reagovať na článok z 1. čísla Podaj ďalej, v ktorom sa spomínala Armáda 
Slovenskej republiky. Myslím si, že zosmiešňovanie takého štátneho subjektu, akým je 
armáda, je nemiestne, nevhodné a malo by byť nanajvýš trestné. 

Ja osobne som z tých mála šťastných mladých ľudí, ktorí boh na vojne „len“ 12 mesiacov. 
Základná vojenská služba mi, okrem toho, že mi vzala rok zo života, dala veľa. Nebyť vojny, 
zrejme by som sa v živote stratil. Práve na vojne som sa naučil správne kosiť, hrabať lístie, 
vytrhávať trávu z rygolov a ako správne klamať, balamutiť, podvádzať a oblbovať. Nie 
nadarmo sa hovorí: „Čo sa na vojne naučíš, za to ťa v civile zavrú.“ 

Ako laik som potajme študoval správanie a myslenie niektorých vojakov z povolania, 
najmä tých s vyšším počtom zlatých hviezdičiek. Priznám sa, že i teraz, štyri roky po vojne, 
nechápem z určitých vecí. Načo je v izbe kôš, keď musí byť stále prázdny, načo je v izbe 
vešiak, keď na ňom nesmie nič visieť, načo sa musia robiť dôkladné ranné rajóny, keď sa 
robili večer. Ale na moju veľkú radosť mi všetko rýchlo vysvetlili už vyššie spomínaní páni. 
„Kôš je na to, aby bol prázdny; vešiak, na to aby na ňom nič neviselo; vojak nemá čo myslieť, 
hlavu má len na to, aby mal na čom nosiť čiapku; vojak, keď nebeží tak leží a keď leží tak spí; 
a keď im je zima, najlepší radiátor je lopata, nech robia - zohrejú sa. Boh sme všetci spokojní, 
keď sme asi po 10 km pochode v mrazivom počasí došli na strelnicu, kde sa mi za celých 12 
mesiacov podarilo zo samopalu vystreliť 24 slepých a 9 ostrých nábojov (z toho 24 slepých a 
6 ostrých v prvý mesiac v prijímači, zvyšok - 3 ostré - za zvyšných 11 mesiacov). Konečne 
som mohol ja, moja rodina i moji kamaráti pokojne spávať, pretože som sa osobne presvedčil 
o bojaschopnosti ASR: staré samopaly „Kalašnikov vz. 58“ (niektoré s ohnutými hlavňami), 
z vyše 50 vrtuľníkov, bolo letuschopných asi 7 (zdôrazňujem letuschopných, neviem či aj 
bojaschopných), to isté sa odohrávalo i v autoparku, kde bolo áut po milý pipík a z toho 11 sa 
pohybovalo. Pokračovať by sa dalo ďalej, no nechcem vyzrádzať vojenské tajomstvo - mohol 
by som byť postihovaný. Odmenou nám boh opušťáky, ktorých som mal asi 5 a SVOPky 
cez plot - tých bolo oveľa viac. Strava bola dobrá, ale nenajedla by sa z toho ani susedova 
mačka. Okrem iných, som si do života vzal jednu pozitívnu vec. Brať život s nadhľadom 
a robiť si srandu zo všetkého. Profesionalizáciou armády príde veľa mladých chlapcov 
o veselé vojenské zážitky... 

A teraz vážne. Keby sa financie určené pre armádu rozdelili medzi zdravotníctvo, 
školstvo a kultúru, tak máme najzdravšie študujúcich umelcov. Považujem za naivné si 
myslieť, že naši vojaci nás po vpáde nejakej „zlej“ sily ochránia. Kým by sa naša armáda 
spamätala, už by sme dávno boh pripojení k USA... Či vlastne... už sme... 

Tak láskavo nenadávajte na armádu, jednoducho - Na armádu srať, TAK PRISAHÁM! 

František Witter 


Doplnka, doplnka, ... 

Aj keby sa potvrdili zvesti o tom, že (..tajnička..), nebol by to zďaleka jediný dôvod prečo 
ho odsudzovať - podobné, väčšie alebo menšie obete za sebou necháva väčšina, či možno aj 
všetci(presné štatistiky z pochopiteľných dôvodov neexistujú) jeho kolegovia 
a kolegyne. 

Áno, ak naozaj (..tajnička..), je to zlé. Horšie sú ale veci, ktoré robieva on i jemu 
podobní pravidelne a neskryte. Chybou je, že sa o týchto záležitostiach dozvedáme, či už 
z každodenného života alebo médií, tak často a samozrejme, že nám už častokrát prídu ako 
normálne či nevyhnutné. 

Nie je to však tak. Preto vždy keď budete vidieť alebo počuť o tom, ako (..tajnička..) či 
robí inú zo svojich nekalých činností, minimálne o tom premýšľajte až do dôsledkov ... 
a nemlčte o tom. Povedzte o tom svojim známym, pretože len tak sa s tým bude dať niečo 
robiť. 

7 - ŠACH ČÉČE 

6 - DEVAST, MRAVNÝ, TRESTY 
5 - ORGIE 

4 - BOSÉ, DETI, EBEN, EŠTE, HOLD, IČOV, IGLU, NEMO, ROPA, VRED, ZVER, ŽALM 
3 - ARO, ASI, RVI 

Priama akcia (PA-MAP) je združením ľudí, ktorí sa spojili za účelom lepšej obrany pred zneužívaním zo strany zamestnávateľov a politikov. Priama akcia sa sústreďuje na sociálnu, kultúrnu, vzdelávaciu, vydavateľskú a ekologickú činnosť, podporuje štrajkujúce a protestujúce skupiny a jednotlivcov, organizuje 
prednášky a diskusie atď. PRIAMA AKCIA je slovenskou sekciou MAP - Medzinárodnej asociácie pracujúcich (www.iwa-ait.org), ktorú tvoria členskou základňou riadené odborové zväzy a iniciatívy zo 17 krajín sveta. PA pôsobí v regióne Východné Slovensko a Bratislava. Web: www.priamaakcia.sk. 

Kontakt: Priama akcia, PO Box 16,840 08 Bratislava 48 alebo pa-map@safe-mail.net, adresa redakcie: redakcia@safe-mail.net 

Československá Anarchistická Federácia - Slovensko (ČSAF Slovensko) je regionálnou skupinou ČSAF, združujúcou autonómne skupiny pôsobiace v rôznych častiach ČR a SR. Tieto vyvíjajú široké spektrum aktivít propagujúcich slobodnú alternatívu k súčasnému spoločensko-politickému zriadeniu, od 
prevádzkovania internetových stránok www.csaf.cz, cez rôznu publikačnú činnosť, až po organizovanie rôznych verejných akcií. ČSAF je členskou skupinou IAF (Internacionály anarchistických federácií). Kontakt: ČSAF, PO Box 16, 840 08 Bratislava 48 alebo slovensko@csaf.cz 


























































































































































































































































































































